qundao/data-zh-poetry huggingface dataset:
水调歌头 其四 送叔永文昌
作者：吴潜
朝代：宋
体裁：词

才惜季方去，又更别元方。惊心天上双凤，接翅下高冈。万里瞿塘烟浪，一片昭亭云月，渺渺正相望。夜雨连风壑，此意独凄凉。杜鹃声，犹不住，搅离肠。黄鸡白酒，吾亦归兴动家乡。人事纷纷难料，世事悠悠难说，何处问穹苍。肯落儿曹泪，一笑付沧浪。
水调歌头 其四 送叔永文昌
作者：吴潜
朝代：宋

才惜季方去，又更别元方。惊心天上双凤，接翅下高冈。万里瞿塘烟浪，一片昭亭云月，渺渺正相望。夜雨连风壑，此意独凄凉。杜鹃声，犹不住，搅离肠。黄鸡白酒，吾亦归兴动江乡。人事纷纷难料，世事悠悠难说，何处问穹苍。肯落儿曹泪，一笑付沧浪。
水调歌头·且尽一杯酒
作者：吴潜
朝代：宋
体裁：词

且尽一杯酒，莫问百年忧。
胸中多少磊块，老去已难酬。
见说旄头星落，半夜天矫陨坠，玉垒阵云收。
世运回如此，稳泛辋川舟。
鸥鹭侣，猿鹤伴，为吾谋。
主人归也，正是重九月如钩。
便把三程为两，更趱两程为一，尚恐是悠悠。
旁有渔翁道，肯负白苹洲。
水调歌头·今岁月和桂
作者：吴潜
朝代：宋
体裁：词

今岁月和桂，不肯作中秋。一年惟此佳节，底事白教休。我已侵寻七秩，况复轮囷万感，合恨更分愁。先自无聊赖，雨意得能稠。天柱峰，知何处，老难游。痴云如妒，不知弦管可吹不。安得风姨扫荡，推出团圆月姊，便遣桂香浮。世事十常九，不使展眉头。
水调歌头·便作阳关别
作者：吴潜
朝代：宋
体裁：词

便作阳关别，烟雨暗孤汀。
浮屠三宿桑下，犹自不忘情。
何况情锺我辈，聚散葱葱草草，真个是云萍。
上下四方客，后会渺难凭。
愿诸公，皆衮衮，喜通津。
老夫从此归隐，耕钓了馀生。
若见江南苍鴚，更遇江东黄耳，莫惜寄音声。
强阁儿女泪，有酒且频倾。
水调歌头·倚舵秋江浒
作者：吴潜
朝代：宋
体裁：词

倚舵秋江浒，明日片帆轻。从头点检身世，百事已圆成。及第曾攀龙首，仕宦曾居鸱阁，衣锦更光荣。若又不知止，天道恐亏盈。借称呼，遮俗眼，便归耕。但馀心愿，朝暮香火告神明。一愿君王万寿，次愿干戈永息，三愿岁丰登。四愿老安乐，疾病免相荣。
水调歌头·其三
作者：吴潜
朝代：宋

老子百般足，无事可闲忧。几年思返林壑，今日愿方酬。潦倒戏衫舞袖，郎讲门槌拍板，端的这回收。日月两浮毂，身世一虚舟。想鹪鹩，与鸿鹄，不相谋。惊鳞万里深逝，谁肯更吞钩。醉则北窗高卧，醒则南园行乐，莫莫更悠悠。云在山中谷，月在水中洲。若说故园景，何止可消忧。买邻谁欲来住，须把万金酬。屋外泓澄是水，水外阴森是竹，风月尽兜收。柳径荷漪畔，灯火系渔舟。且东皋，田二顷，稻粱谋。竹篱茅舍，窗户不用玉为钩。新擘黄鸡肉嫩，新斫紫螯膏美，一醉自悠悠。巴得春来到，芦笋长沙洲。且尽一杯酒，莫问百年忧。胸中多少磊块，老去已难酬。见说旄头星落，半夜天骄陨坠，玉垒阵云收。世运回如此，稳泛辋川舟。鸥鹭侣，猿鹤伴，为吾谋。主人归也，正是重九月如钩。便把三程为两，更趱两程为一，尚恐是悠悠。旁有渔翁道，肯负白蘋洲。处处羊肠路，归路是安便。从头点检身世，今日岂非天。未论分封邦国，未论分符乡国，晚节且圆全。但觉君恩重，老泪忽潸然。谢东山，裴绿野，李平泉。从今许我，攀附诸老与齐肩。更得十年安乐，便了百年光景，不是谩归田。谨勿伤离别，聊共醉觥船。
水调歌头·其五
作者：吴潜
朝代：宋

且尽一杯酒，莫问百年忧。胸中多少磊块，老去已难酬。见说旄头星落，半夜天骄陨坠，玉垒阵云收。世运回如此，稳泛辋川舟。鸥鹭侣，猿鹤伴，为吾谋。主人归也，正是重九月如钩。便把三程为两，更趱两程为一，尚恐是悠悠。旁有渔翁道，肯负白蘋洲。
水调歌头·处处羊肠路
作者：吴潜
朝代：宋
体裁：词

处处羊肠路，归路是安便。从头点检身世，今日岂非天。未论分封邦国，未论分符乡国，晚节且圆全。但觉君恩重，老泪忽潸然。谢东山，裴绿野，李平泉。从今许我，攀附诸老与齐肩。更得十年安乐，便了百年光景，不是谩归田。谨勿伤离别，聊共醉觥船。
水调歌头·天宇正高爽
作者：吴潜
朝代：宋

天宇正高爽，更蹑最高楼。
长风为我驱驾，极目海山头。
不用牛山孟浩，不用齐山杜牧，人景自堪酬。
举酒酹空阔，汗漫与为游。
拈黄花，怜白首，恨难收。
颓龄使汝能制，何待更封留。
眼底朱甍画栋，往往人非物是，蟋蟀自鸣秋。
万里一搔首，无处着萧飕。
水调歌头·小队旌旗出
作者：吴潜
朝代：宋

小队旌旗出，画鷁倚嵩竹。青秧白水无际，中有一犁耕。听得田翁相语，今岁时年恰好，眨眼是秋成。老守何能解，持此报皇明。望家山，千里外，楚云平。良田二顷，非村非郭枕柴局。况有檐林香透，更有杨堤阴合，魂梦每宵征。巴得西风起，吾亦文前程。
水调歌头·小队旌旗出
作者：吴潜
朝代：宋
体裁：词

小队旌旗出，画鹢倚嵩竹。
青秧白水无际，中有一犁耕。
听得田翁相语，今岁时年恰好，眨眼是秋成。
老守何能解，持此报皇明。
望家山，千里外，楚云平。
良田二顷，非村非郭枕柴局。
况有檐林香透，更有杨堤阴合，魂梦每宵征。
巴得西风起，吾亦文前程。
水调歌头·屯结海云阵
作者：吴潜
朝代：宋
体裁：词

屯结海云阵，奋击藉雷公。忽然天宇轩豁，杲日正当空。照出榴花丹艳，映出栀花玉色，生意与人同。闭纵一翻手，造化不言功。想平畴，禾穟穟，黍芄芄。老农拍手相问，相劳笑声中。办取黄鸡白酒，演了山歌村舞，等得庆年丰。此际莼鲈客，倚楫待西风。
水调歌头·已是三堪乐
作者：吴潜
朝代：宋
体裁：词

已是三堪乐，更是百无忧。
山朋溪友呼酒，互劝复争酬。
钓水肥鲜鳊鳜，采树甘鲜梨栗，䆉稏一齐收树底飞轻盖，溪上放轻舟。
笑鸱夷，名已谢，利还谋。
蜗蝇些小头角，何事被渠钩。
春际鹭翻蝶舞，秋际猿啼鹤唳，物我共悠悠。
倚棹明当发，归梦落三洲。
水调歌头·才惜季方去
作者：吴潜
朝代：宋
体裁：词

才惜季方去，又更别元方。惊心天上双凤，接翅下高冈。万里瞿塘烟浪，一片昭亭云月，渺渺正相望。夜雨连风壑，此意独凄凉。杜鹃声，犹不住，搅离肠。黄鸡白酒，吾意归兴动江乡。人事纷纷难料，世事悠悠难说，何处问穹苍。肯落儿曹泪，一笑付沧浪。
水调歌头·榆塞脱忧责
作者：吴潜
朝代：宋
体裁：词

榆塞脱忧责，兰径遂游嬉。吾年逾六望七，休退已称迟。日日登山临水，夜夜早眠晏起，岂得不便宜。有酒数杯酒，无事一枰棋。休更□，世途恶，宦久羁。□深林密，去路人物两忘机。昨日既盟鸥鹭，今日又盟猿鹤，终久以为期。蜀魄不知我，犹道不如归。
水调歌头·每怀天下士
作者：吴潜
朝代：宋
体裁：词

每怀天下士，要与共艰危。谁知暗里摸索，得此世间奇。却笑当年坡老，过眼翻迷五色，遇合古难之。访我鸳湖上，真足慰心期。醉谈兵，愁论世，夜阑时。自怜磊块，近来鬓底两三丝。目送云帆西去，肠断风尘北起，老泪欲垂垂。骐骥思长坂，好鸟择高枝。
水调歌头·皎月亦长有
作者：吴潜
朝代：宋
体裁：词

皎月亦长有，今夜独娟娟。浮云万里收尽，人在水晶奁。矫首银河澄澈，搔首金风浩荡，毛发亦冷然。宇宙能空阔，磨蚁正回旋。倩渔翁，撑舴艋，柳阴边。垂纶下饵，须臾钓得两三鲜。唤客烹鱼酾酒，伴我高吟长啸，烂醉即佳眠。何用骖鸾去，已是地行仙。
水调歌头·老圃无关锁
作者：吴潜
朝代：宋
体裁：词

老圃无关锁，放客意中行。
颇欣天地开阔，烟钓与云耕。
荷长亭亭翠盖，竹长森森翠葆，景致闹装成。
几树榴花发，映水色偏明。
绮楼空，金屋静，恨难平。
鼓笙潇笛，谁怜冷落暗尘局。
回首百年人事，转眼几番今古，日迈月俱征。
且尽一杯酒，退步是前程。
水调歌头·老子百般足
作者：吴潜
朝代：宋
体裁：词

老子百般足，无事可闲忧。几年思返林壑，今日愿方酬。潦倒戏衫舞袖，郎讲门槌拍板，端的这回收。日月两浮毂，身世一虚舟。想鹪鹩，与鸿鹄，不相谋。惊鳞万里深逝，谁肯更吞钩。醉则北窗高卧，醒则南园行乐，莫莫更悠悠。云在山中谷，月在水中洲。
水调歌头·若说故园景
作者：吴潜
朝代：宋
体裁：词

若说故园景，何止可消忧。买邻谁欲来住，须把万金酬。屋外泓澄是水，水外阴森是竹，风月尽兜收。柳径荷漪畔，灯火系渔舟。且东皋，田二顷，稻粱谋。竹篱茅舍，窗户不用玉为钩。新擘黄鸡肉嫩，新斫紫螯膏美，一醉自悠悠。巴得春来到，芦笋长沙洲。
水调歌头·过了中秋后
作者：吴潜
朝代：宋
体裁：词

过了中秋后，今夜月方佳。
看来前夜圆满，才自阙些些。
扫尽乌云黑雾，放出青霄碧落，恰似我情怀。
把酒自斟酌，脱落到形骸。
问渠侬，分玉镜，断金钗。
少年心事，不知容易鬓边华。
千古天同此月，千古人同此兴，不是旋安排。
安得高飞去，长以月为家。
水调歌头·重九先三日
作者：吴潜
朝代：宋
体裁：词

重九先三日，领客上危楼。
满城风雨都住，天亦相邀头。
右手持杯满泛，左手持螯大嚼，萸菊互相酬。
徒倚阑干角，一笑与云浮。
望平畴，千万顷，稻粱收。
江澄海晏无事，赢得小迟留。
但恨流光抹电，假似年华七十，只有六番秋。
戏马台休问，破帽已飕飕。
水调歌头·铁瓮古形势
作者：吴潜
朝代：宋
体裁：词

铁瓮古形势，相对立金焦。长江万里东注，晓吹卷惊涛。天际孤云来去，水际孤帆上下，天共水相邀。远岫忽明晦，好景画难描。混隋陈，分宋魏，战孙曹。回头千载陈迹，痴绝倚亭皋。惟有汀边鸥鹭，不管人间兴废，一抹度青霄。安得身飞去，举手谢尘嚣。
水调歌头（再用前韵）
作者：吴潜
朝代：宋

天宇正高爽，更蹑最高楼。长风为我驱驾，极目海山头。不用牛山孟浩，不用齐山杜牧，人景自堪酬。举酒酹空阔，汗漫与为游。捻黄花，怜白首，恨难收。颓龄使汝能制，何待更封留。眼底朱甍画栋，往往人非物是，蟋蟀自鸣秋。万里一搔首，无处著萧飕。
水调歌头（出郊玩水）
作者：吴潜
朝代：宋

小队旌旗出，画＿倚篙竹。青秧白水无际，中有一犁耕。听得田翁相语，今岁时年恰好，眨眼是秋成。老守可能解，持此报皇明。望家山，千里外，楚云平。良田二顷，非村非郭枕柴扃。况有＿林香透，更有杨堤阴合，魂梦每宵征。巴得西风起，吾亦问前程。
水调歌头（和梅翁韵预赋山中乐，己未中秋中＿书于老香堂）
作者：吴潜
朝代：宋

已是三堪乐，更是百无忧。山朋溪友呼酒，互劝复争酬。钓水肥鲜鳊鳜，采树甘鲜梨栗，罢稏一齐收。树底飞罢盖，溪上放轻舟。笑鸱夷，名已谢，利还谋。蜗蝇些小头角，何事被渠钩。春际鹭翻蝶舞，秋际猿啼鹤唳，物我共悠悠。倚棹明当发，归梦落三洲。
水调歌头（喜晴赋）
作者：吴潜
朝代：宋

屯结海云阵，奋击藉雷公。忽然天宇轩豁，杲日正当空。照出榴花丹艳，映出栀花玉色，生意与人同。闭纵一翻手，造化不言功。想平畴，禾＿＿，黍＿＿。老农拍手相问，相劳笑声中。办取黄鸡白酒，演了山歌村舞，等得庆年丰。此际莼鲈客，倚楫待西风。
水调歌头（夜来月佳甚，呈景回、自昭二兄。戊午八月十八日）
作者：吴潜
朝代：宋

过了中秋后，今夜月方佳。看来前夜圆满，才自阙些些。扫尽乌云黑雾，放出青霄碧落，恰似我情怀。把酒自斟酌，脱略到形骸。问渠侬，分玉镜，断金钗。少年心事，不知容易鬓边华。千古天同此月，千古人同此兴，不是旋安排。安得高飞去，长以月为家。
水调歌头（奉别诸同官）
作者：吴潜
朝代：宋

便作阳关别，烟雨暗孤汀。浮屠三宿桑下，犹自不忘情。何况情钟我辈，聚散匆匆草草，真个是云萍。上下四方客，后会渺难凭。顾诸公，皆衮衮，喜通津。老夫从此归隐，耕钓了余生。若见江南苍鸟可，更遇江东黄耳，莫惜寄音声。强阁儿女泪，有酒且频倾。
水调歌头（小憩袁氏园用前韵）
作者：吴潜
朝代：宋

老圃无关锁，放客意中行。颇欣天地开阔，烟钓与云耕。荷长亭亭翠盖，竹长森森翠葆，景致闹装成。几树榴药发，映水色偏明。绮楼空，金屋静，恨难平。鼓笙箫笛，谁怜冷落暗尘扃。回首百年人事，转眼几番今古，日迈月俱征。且尽一杯酒，退步是前程。
水调歌头（己未中秋无月）
作者：吴潜
朝代：宋

今岁月和桂，不肯作中秋。一年惟此佳节，底事白教休。我已侵寻七秩，况复轮囷万感，合恨更分愁。先自无聊赖，雨意得能稠。
天柱峰，知何处，老难游。痴云如妒，不知弦管可吹不。安得风姨扫荡，推出团圆月姊，便遣柱香浮。世事十常九，不使展眉头。
水调歌头（开庆己未秋社维舟逸老堂口占）
作者：吴潜
朝代：宋

倚舵秋江浒，明日征帆轻。从头点检身世，百事已圆成。及第曾攀龙首，仕宦曾居鸱阁，衣锦更光荣。若又不知止，天道恐亏盈。
借称呼，遮俗眼，便归耕。但余心愿，朝暮香火告神明。一愿君王万寿，次愿干戈永息，三愿岁丰登。四愿老安乐，疾病免相萦。
水调歌头（戊午九月，偕同官延庆阁过碧沚）
作者：吴潜
朝代：宋

重九先三日，领客上危楼。满城风雨都住，天亦相邀头。右手持杯满泛，左手持螯大嚼，萸菊互相酬。徙倚阑干角，一笑与云浮。望平畴，千万顷，稻粱收。江澄海晏无事。赢得小迟留。但恨流光抹电，假使年华七十，只有六番秋。戏马台休问，破帽已飕飕。
水调歌头（江淮一览）
作者：吴潜
朝代：宋
体裁：词

勋业竟何许，日日倚危楼。天风吹动襟袖，身世一轻鸥。山际云收云合，沙际舟来舟去，野意已先秋。很石痴顽甚，不省古今愁。郗兵强，韩舰整，说徐州。但怜吾衰久矣，此事恐悠悠。欲破诸公磊块，且倩一杯浇酹，休要问更筹。星斗阑干角，手摘莫惊不。
水调歌头（送赵文仲龙学）
作者：吴潜
朝代：宋
体裁：词

宛水才停棹，一舸又澄江。岩花篱蕊开遍，时节正重阳。唤起沙汀渔父，揽取一天秋色，无处不潇湘。有酒时鲸吸，醉里是吾乡。济时心，忧国志，问穹苍。是非得失，成败何用苦论量。年事飞乌奔兔，世事崩崖惊浪，此别意茫茫。但愿身强健，努力报君王。
水调歌头（题烟雨楼）
作者：吴潜
朝代：宋
体裁：词

有客抱幽独，高立万人头。东湖千顷烟雨，占断几春秋。自有茂林修竹，不用买花沽酒，此乐若为酬。秋到天空阔，浩气与云浮。叹吾曹，缘五斗，尚迟留。练江亭下，长忆闲了钓鱼舟。矧更飘摇身世，又更奔腾岁月，辛苦复何求。咫尺桃源隔，他日拟重游。
水调歌头（＿·川溪亭）
作者：吴潜
朝代：宋

皎月亦常有，今夜独娟娟。浮云万里收尽，人在水晶奁。矫首银河澄澈，搔首金风浩荡，毛发亦冷然。宇宙能空阔，磨蚁正回旋。倩渔翁，撑舴艋，柳阴边。垂纶下饵，须臾钓得两三鲜。唤客烹鱼酾酒，伴我高吟长啸，烂醉即佳眠。何用骖鸾去，已是地行仙。
水龙吟·戊午元夕
作者：吴潜
朝代：宋
体裁：词

十洲三岛蓬壶，是花锦、一团装就。轻车细辇，绮罗香里，夜光如昼。朱户笙箫，画楼帘幕，有人回首。想金莲灿烂，星毬缥缈，那风景、年时旧。应念白头太守。怎红旗、六街穿透。铺排玳席，追陪珠履，且酾春酎。楚舞秦讴，半慵莺舌，叠翻鸳袖。把千门喜色，万家和气，祝君王寿。
水龙吟·戊午元夕
作者：吴潜
朝代：宋
体裁：词

十洲三岛蓬壶，是花锦、一团装就。轻车细辇，绮罗香里，夜光如昼。朱户笙箫，画楼帘幕，有人回首。想金莲灿烂，星球缥缈，那风景、年时旧。应念白头太守。怎红旗、六街穿透。铺排玳席，追陪珠履，且酾春酎。楚舞秦讴，半慵莺舌，叠翻鸳袖。把千门喜色，万家和气，祝君王寿。
水龙吟（戊午元夕）
作者：吴潜
朝代：宋

十洲三岛蓬壶，是花锦、一团装就。轻车细辇，绮罗香里，放光如昼。朱户笙箫，画楼帘幕，有人回首。想金莲灿烂，星球缥缈，那风景、年时旧。应念白头太守。怎红旗、六街穿透。铺排玳席，追陪珠履，且酾春酎，楚舞秦讴，半慵莺舌，叠翻鸳袖。把千门喜色，万家和气，祝君王寿。
永遇乐 其一 己未元夕
作者：吴潜
朝代：宋

和气熏来，这般光景，管无风雨。画栋朱甍，锦坊绣巷，娘子将嫫母。星球高挂，灯楼趱出，良夜正消增五。遨头事，牙旗铁马，且还那时鄞府。甘泉见说，捷书频奏，渐次不烦鼙鼓。双凤云间，六鳌海上，祝赞齐手舞。三呼声里，君王万寿，岁岁传柑笑语。便都把，升平旧曲，腔儿旋补。
永遇乐 其三 三和
作者：吴潜
朝代：宋

祝告天公，放灯时节，且收今雨。万户今门，六街三市，绽水晶云母。香车宝马，珠帘翠幕，不怕禁更敲五。霓裳曲，惊回好梦，误游紫宫朱府。沈思旧日京华，风景逗晓，犹听戏鼓。分镜圆时，断钗合处，倩笑歌与舞。如今闲院，蜂残蛾褪，消夜果边自语。亏人㬠，梅花纸帐，权将睡补。
永遇乐·再和
作者：吴潜
朝代：宋
体裁：词

天上人间，这般光景，管无风雨。绣户珠帘，锦坊花巷，戏队将嫫母。月扇团圆，星球灿烂，路遍市三街五。升平事，牙旗铁马，且还旧家藩府。三垂见说，凯歌频奏，渐次不烦颦鼓。双凤云间，六鳌尘外，想见都人欢舞。火城春近，金莲地匝，消夜果边曾语。如今但，梅花纸帐，睡魔欠补。
永遇乐·天上人间
作者：吴潜
朝代：宋
体裁：词

天上人间，这般光景，管无风雨。
绣户珠帘，锦坊花巷，戏队将嫫母。
月扇团圆，星球灿烂，路偏市三街五。
升平事，牙旗铁马，且还旧家藩府。
三垂见说，凯歌频奏，渐次不烦颦鼓。
双凤云间，六鳌尘外，想间都人欢舞。
火城春近，金莲地市，消夜果边曾语。
如今但，梅花纸帐，睡魔欠补。
永遇乐·祝告天公
作者：吴潜
朝代：宋
体裁：词

祝告天公，放灯时节，且收今雨。
万户今门，六街三市，绽水晶云母。
香车宝马，珠帘翠幕，不怕禁更敲五。
霓裳曲，惊回好梦，误游紫宫朱府。
沈思旧日京华，风景逗晓，犹听戏鼓。
分镜圆时，断钗合处，倩笑歌与舞。
如今闲院，蜂残蛾褪，消夜果边自语。
亏人日煞，梅花纸帐，权将睡补。
永遇乐（三和）
作者：吴潜
朝代：宋

祝告天公，放灯时节，且收今雨。万户千门，六街三闹，绽水晶云母。香车宝马，珠帘翠幕，不怕禁更敲五。霓裳曲，惊回好梦，误游紫宫朱府。沈思旧日京华，风景逗晓，犹听戏鼓。分镜圆时，断钗合处，倩笑歌与舞。如今闲院，峰残蛾褪，消夜果边自语。亏人日煞，梅花纸帐，权将睡补。
永遇乐（再和）
作者：吴潜
朝代：宋

天上人间，这般光景，管无风雨。绣户珠帘，锦坊花巷，戏队将嫫母。月扇团圆，星球灿烂，路遍市三街五。升平事，牙旗铁马，且还旧家藩府。三陲见说，凯歌频奏，渐次不烦鼙鼓。双凤云间，六鳌尘外，想见都人欢舞。火城春近，金莲地币，消夜果边曾语。如今但，梅花纸帐，睡魔欠补。元宵宰执赐消夜果。
永遇乐（己未元夕）
作者：吴潜
朝代：宋
体裁：词

和气熏来，这般光景，管无风雨。画栋朱甍，锦坊绣巷，娘子将嫫母。星球高挂，灯楼趱出，良夜正消增五。遨头事，牙旗铁马，且还那时鄞府。甘泉见说，捷书频奏，渐次不烦颦鼓。双凤云间，六鳌海上，祝赞齐手舞。三呼声里，君王万寿，岁岁传柑笑语。便都把，升平旧曲，腔儿旋补。
汉宫春·吴中齐云楼
作者：吴潜
朝代：宋
体裁：词

楼观齐云，正霜明天净，一雁高飞。江南倦客徙倚，目断双溪。凭栏自语，算从来、总是儿痴。青镜里，数丝点鬓，问渠何事忘归。幸有三椽茅屋，更小园随分，秋实春菲。几多清风皓月，美景良时。陶贤乐圣，尽由他、岐路危机。须信道，功名富贵，大都磨蚁醯鸡。
汉宫春·楼观齐雪
作者：吴潜
朝代：宋

楼观齐雪，正霜明天净，一雁高飞。
江南倦客徙倚，目断双溪。
凭阑自语，算从来、总是儿痴。
青镜里，数丝点鬓，问渠何事忘归。
幸有三椽茅屋，更小园随分，秋实春菲。
几多清风皎月，美景良时。
陶贤乐圣，尽由他、歧路危机。
须信道，功名富贵，大都磨蚁酰鸡。
汉宫春·楼观齐雪
作者：吴潜
朝代：宋
体裁：词

楼观齐雪，正霜明天净，一雁高飞。江南倦客徙倚，目断双溪。凭阑自语，算从来、总是儿痴。青镜里，数丝点鬓，问渠何事忘归。幸有三椽茅屋，更小园随分，秋实春菲。几多清风皎月，美景良时。陶贤乐圣，尽由他、歧路危机。须信道，功名富贵，大都磨蚁醯鸡。
汉宫春（吴中齐云楼）
作者：吴潜
朝代：宋
体裁：词

楼观齐云，正霜明天净，一雁高飞。江南倦客徙倚，目断双溪。凭阑自语，算从来、总是儿痴。青镜里，数丝点鬓，问渠何事忘归。幸有三椽茅屋，更小园随分，秋实春菲。几多清风皎月，美景良时。陶贤乐圣，尽由他、歧路危机。须信道，功名富贵，大都磨蚁醯鸡。
江城子·示表侄刘国华
作者：吴潜
朝代：宋
体裁：词

家园十亩屋头边。正春妍。酿花天。杨柳多情，拂拂带轻烟。别馆闲亭随分有，时策杖，小盘旋。采山酌水美而鲜。饮中仙。醉中禅。闲处光阴，赢得日高眠。一品高官人道好，多少事，碎心田。
江城子·示表侄刘国华
作者：吴潜
朝代：宋
体裁：词

家园十亩屋头边。正春妍。酿花天。杨柳多情，拂拂带轻烟。别馆闲亭随分有，时策杖，小盘旋。采山钓水美而鲜。饮中仙。醉中禅。闲处光阴，赢得日高眠。一品高官人道好，多少事，碎心田。
江城子·示表侄刘国华
作者：吴潜
朝代：宋

家园十亩屋头边。正春妍，酿花天。杨柳多情，拂拂带轻烟。别馆闲亭随分有，时策杖，小盘旋。采山钓水美而鲜。饮中仙，醉中禅。闲处光阴，赢得日高眠。一品高官人道好，多少事，碎心田。
沁园春 其一 丙辰十月十日
作者：吴潜
朝代：宋
体裁：词

夜雨三更，有人欹枕，晓檐报晴。算顽云痴雾，不难扫荡，青天白日，元自分明。权植油幢，聊张皂纛，坐听前驺鼓角鸣。君休诧，岂宣申南翰，成旦东征。鸿冥。哽噎秋声。正万里榆关未罢兵。幸扬州上督，为吾石友，荆州元帅，是我梅兄。约束鲸鲵，奠安鼪鼠，更使嵎夷海晏清。连宵看，怕天狼隐耀，太白沉枪。
沁园春 其一 多景楼
作者：吴潜
朝代：宋

第一江山，无边境界，压四百州。正天低云冻，山寒木落，萧条楚塞，寂寞吴舟。白鸟孤飞，暮鸦群注，烟霭微茫锁戍楼。凭阑久。问匈奴未灭，底事菟裘。回头。祖敬何刘。曾解把功名谈笑收。算当时多少，英雄气概，到今惟有，废垄荒丘。梦里光阴，眼前风景，一片今愁共古愁。人间事，尽悠悠且且，莫莫休休。
沁园春 其三 己未翠山劝农
作者：吴潜
朝代：宋

二十年前，君王东顾，诏牧此州。念昔时豪杰，犹难辟阖，如今老大，却更迟留。四载相望，三春又半，邂逅劭农得纵游。田畴事，是桑条正长，麦含初抽。悠悠。身世何求。算七十迎头合罢休。谩绕堤旌纛，牵连鹢棹，喧天鼓吹，断送龙舟。翠巘层边，碧云堆处，一担担来天外愁。如何好，且同斟绿醑，自课清讴。
沁园春 其二 江西道中
作者：吴潜
朝代：宋

落雁横空，乱鸦投树，孤村暮烟。有渔翁拖网，牧儿戴笠，行从水畔，唱过山前。雨阁还垂，云低欲堕，何处行人唤渡船。萧萧处，更柴门草店，竹外松边。凄然。倚马停鞭。叹客袂征衫岁月迁。既不缘富贵，功名系绊，非因妻子，田宅萦牵。只有寸心，难忘斯世，磊块轮囷知者天。愁无奈，且三杯浊酒，一枕酣眠。
沁园春·二十年前
作者：吴潜
朝代：宋

二十年前，君王东顾，诏牧此州。念昔时豪杰，犹难辟阖，如金老大，却更迟留。四载相望，三春又半，邂逅劭农得纵游。田畴事，是桑条正长，麦含初抽。悠悠。身世何求。算七十迎头合罢休。谩绕堤旌纛，牵连鷁棹，喧天鼓吹，断送龙舟。翠巘层边，碧云堆处，一担担来天外愁。如何好，且同斟绿醑，自课清讴。
沁园春·二十年前
作者：吴潜
朝代：宋
体裁：词

二十年前，君王东顾，诏牧此州。
念昔时豪杰，犹难辟阖，如金老大，却更迟留。
四载相望，三春又半，邂逅劭农得纵游。
田畴事，是桑条正长，麦含初抽。
悠悠。
身世何求。
算七十迎头合罢休。
谩绕堤旌纛，牵连鹢棹，喧天鼓吹，断送龙舟。
翠巘层边，碧云堆处，一担担来天外愁。
如何好，且同斟绿醑，自课清讴。
沁园春·夜雨三更
作者：吴潜
朝代：宋
体裁：词

夜雨三更，有人敧枕，晓檐报晴。算顽云痴雾，不难扫荡，青天白日，元自分明。权植油幢，聊张皂纛，坐听前驺鼓角鸣。君休诧，岂宣申南翰，成旦东征。鸿冥。哽噎秋声。正万里榆关未罢兵。幸扬州上督，为吾石友，荆州元帅，是我梅兄。约束鲸鲵，奠安鼪鼠，更使嵎夷海晏清。连宵看，怕天狼隐耀，太白沈枪。
沁园春·笑指颓龄
作者：吴潜
朝代：宋
体裁：词

笑指颓龄，循环雌甲，卦数已圆。叹蜀公高洁，休官去岁，温公耆旧，入社今年。底事崎岖，苍颜白发，犹拥貔貅护海堧。君恩重，算何能报国，未许归田。遥怜。宛居山前。正水涨溪肥系钓船。纵葵榴花闹，菖蒲酒美，都成客里，争似家边。寄语儿曹，若为翁寿，只把鸥盟更要坚。翁还祝，愿欃枪日静，䆉稏云连。
沁园春·笑指颓龄
作者：吴潜
朝代：宋

笑指颓龄，循环雌甲，卦数已圆。叹蜀公高洁，休官去岁，温公耆旧，入社今年。底事崎岖，苍颜白发，犹拥貔貅护海堧。君恩重，算何能报国，未许归田。遥怜。宛居山前。正水涨溪肥系钓船。纵葵榴花闹，菖蒲酒美，都成客里，争似家边。寄语儿曹，若为翁寿，只把鸥盟更要坚。翁还祝，愿欃枪日静，？稏云连。
沁园春·第一江山
作者：吴潜
朝代：宋
体裁：词

第一江山，无边境界，压四百州。正天低云冻，山寒木落，萧条楚塞，寂寞吴舟。白鸟孤飞，暮鸦群注，烟霭微茫锁戌楼。凭阑久。问匈奴未灭，底事菟裘。回头。祖敬何刘。曾解把功名谈笑收。算当时多少，英雄气概，到今惟有，废垅荒丘。梦里光阴，眼前风景，一片今愁共古愁。人间事，尽悠悠且且，莫莫休休。
沁园春·落雁横空
作者：吴潜
朝代：宋
体裁：词

落雁横空，乱鸦投树，孤村暮烟。有渔翁拖网，牧儿戴笠，行从水畔，唱过山前。云阁还垂，雨低欲堕，何处行人唤渡船。萧萧处，更柴门草店，竹外松边。凄然。倚马停鞭。叹客袂征衫岁月迁。既不缘富贵，功名系绊，非因妻子，田宅萦牵。只有寸心，难忘斯世，磊块轮囷知者天。愁无奈，且三杯浊酒，一枕酣眠。
沁园春（丙辰十月十日）
作者：吴潜
朝代：宋

夜雨三更，有人＿枕，晓檐报晴。算顽云痴雾，不难扫荡，青天白日，元自分明。权植油幢，聊张皂纛，坐听前驺鼓角鸣。君要诧，岂宣申南翰，成旦东征。鸿冥。哽噎秋声。正万里榆关未罢兵。幸扬州上督，为吾石友，荆州元帅，是我梅兄。约束鲸鲵，奠安＿鼠，更使嵎夷海晏清。连宵看，怕天狼隐耀，太白沈枪。
沁园春（多景楼）
作者：吴潜
朝代：宋

第一江山，无边境界，压四百州。正天低云冻，山寒木落，萧条楚塞，寂寞吴舟。白鸟孤飞，暮鸦群注，烟霭微茫锁戍楼。凭阑久，问匈奴未灭，底事菟裘。回头，祖敬何刘。曾解把功名谈笑收。算当时多少，英雄气概，到今惟有，废垅荒丘。梦里光阴，眼前风景，一片今愁共古愁。人间事，尽悠悠且且，莫莫休休。
沁园春（己未翠山劝农）
作者：吴潜
朝代：宋

二十年前，君王东顾，诏牧此州。念昔时豪杰，犹难辟阖，如今老大，却更迟留。四载相望，三春又半，邂逅劭农得纵游。田畴事，是桑条正长，麦含初抽。悠悠。身世何求。算七十迎头合罢休。谩绕堤旌纛，牵连＿棹，喧天鼓吹，断送龙舟。翠＿层边，碧云堆处，一担担来天外愁。如何好，且同斟绿醑，自课清讴。
沁园春（戊午自寿）
作者：吴潜
朝代：宋

笑指颓龄，循环雌甲，卦数已圆。叹蜀公高洁，休官去岁，温以耆旧，入社今年。底事崎岖，苍颜白发，犹拥貔貅护海＿。君恩重，算何能报国，未许归田。遥怜。宛句山前。正水涨溪肥系钓船。纵葵榴花闹，菖蒲酒美，都成客里，急似家边。寄语儿曹，若为翁寿，只把鸥盟列要坚。翁还祝。愿＿枪日静，禾罢禾亚云连。
沁园春（江西道中）
作者：吴潜
朝代：宋

落雁横空，乱鸦投树，孤村暮烟。有渔翁拖网，牧儿戴笠，行从水畔，唱过山前。雨阁还垂，云低欲堕，何处行人唤渡船。萧萧处，更柴门草店，竹外松边。＿然，倚马停鞭。叹客袂征衫岁月迁。既不缘富贵，功名系绊，非因妻子，田宅萦牵。只有寸心，难忘斯世，磊块轮囷知者天。愁无奈，且三杯浊酒，一枕酣眠。
泛湖次韵
作者：吴潜
朝代：宋

尘裏光阴梦裏残，西湖莫厌白时看。
落花飞絮将春去，断雨零云入暮寒。
白髮催人愁远道，青山笑我恋微官。
浮生要足何缘足，枝上鹪鹩尽自安。
泛湖次韵
作者：吴潜
朝代：宋

尘里光阴梦里残，西湖莫厌白时看。落花飞絮将春去，断雨零云入暮寒。白发催人愁远道，青山笑我恋微官。浮生要足何缘足，枝上鹪鹩尽自安。
洞仙歌 其二 三用韵
作者：吴潜
朝代：宋

冠儿遍簇，那时人消瘦。玉斝琼卮劝君酒。是清凉境界，露湿烟凝，香更重，非是沈檀合就。四窗花满砌，争似家山，橙蟹将肥重回首。花亦为君怜，草木禽鱼，相思处、莫如乡旧。更西风、溪莼与江鲈，想别墅樵渔，费他侦候。
洞仙歌·□□□□
作者：吴潜
朝代：宋
体裁：词

□□□□，□□□□瘦。
□□□□□□酒。
□□深，碎蕊残萼都收，归簟枕，谁道栀橐敢就。
月边偏爱惜，冰玉肌肤，应对垣娥共搔首。
疑怪得中原，讹道天花，胡尘后、可堪怀旧。
且海国、浮沈醉花心，喜近日烽烟，渐消亭候。
洞仙歌·其一
作者：吴潜
朝代：宋

□□□□，□□□□瘦。□□□□□□酒。□□深，碎蕊残萼都收，归簟枕，谁道栀橐敢就。月边偏爱惜，冰玉肌肤，应对姮娥共搔首。疑怪得中原，讹道天花，胡尘后、可堪怀旧。且海国、浮沉醉花心，喜近日烽烟，渐消亭候。
洞仙歌·冠儿遍簇
作者：吴潜
朝代：宋
体裁：词

冠儿遍簇，那时人消瘦。
玉斝琼卮劝君酒。
是清凉境界，露湿烟凝，香更重，非是沈檀合就。
四窗花满砌，争似家山，橙蟹将肥重回首。
花亦为君怜，草木禽鱼，相思处、莫如乡旧。
更西风、溪莼与香鲈，想别墅樵渔，费他侦候。
洞仙歌（三用韵）
作者：吴潜
朝代：宋

冠儿遍簇，那时人道瘦。玉斝琼卮劝君酒。是清凉境界，露湿烟凝，香更重，非是沈檀合就。四窗花满砌，争似家山，橙蟹将肥重回首。花亦为君怜，草木禽鱼，相思处、莫如乡旧。更西风、溪莼与江鲈，想别墅樵渔，费他侦候。
浣溪沙 其五 四用韵
作者：吴潜
朝代：宋

雨过池塘水长芽。放开晴日正宜花。十洲三岛撰繁华。水畔丽人唐客恨，山阴佳客晋人怀。可怜云蕊与风葩。
浣溪沙 其六 己未三月二十五日赏荼蘼
作者：吴潜
朝代：宋
体裁：词

最好荼蘼白间黄。消他蜂蝶采花忙。春残红粉厌梳妆。毕卓正思身夜瓮，刘章底用令秋霜。今宵帏枕十分香。
浣溪沙·和桃源韵
作者：吴潜
朝代：宋
体裁：词

半饷西风暖换凉。岩花月魄衬云裳。一杯旋擘翠橙香。旧酝不妨排日醉，新篘尚可去时尝。无何乡里是吾乡。
浣溪沙·宫额新涂一半黄
作者：吴潜
朝代：宋
体裁：词

宫额新涂一半黄。
蔷薇空自效颦忙。
澹然风韵道家妆。
可惜今宵无皓月，尚怜向晓有繁霜。
何妨手拈一枝香。
浣溪沙·庆赏元宵只愿情
作者：吴潜
朝代：宋
体裁：词

庆赏元宵只愿情。
天公每事秤能平。
管教檐溜便收声。
三市海巡那惜夜，九街社火亦争名。
权将歌酒作工程。
浣溪沙·春岸春风荻已芽
作者：吴潜
朝代：宋
体裁：词

春岸春风荻已芽。推排春事到芦花。只应推上鬓边华。投老未归真左计，久阴得霁且舒怀。红红白白有残葩。
浣溪沙·最好荼縻白间黄
作者：吴潜
朝代：宋
体裁：词

最好荼縻白间黄。消他蜂蝶采花忙。春残红粉厌梳妆。毕卓正思身夜瓮，刘章底用令秋霜。今宵帏枕十分香。
浣溪沙·正好江乡笋蕨芽
作者：吴潜
朝代：宋
体裁：词

正好江乡笋蕨芽。他乡却看担头花。只将蝶梦付南华。万事纷纭都入幻，一杯邂逅且忘怀。年年秋卉与春葩。
浣溪沙·海棠已绽牡丹芽
作者：吴潜
朝代：宋
体裁：词

海棠已绽牡丹芽。犹有东君向上花。不须惆怅怨春华。装缀园林新景物，推敲风月旧情怀。也饶浪蕊与浮葩。
浣溪沙·雨过池堂水长芽
作者：吴潜
朝代：宋
体裁：词

雨过池堂水长芽。
放开晴日正宣花。
十洲三岛撰繁华。
水畔丽人唐客恨，山阴佳客晋人怀。
可怜云蕊与风葩。
浣溪沙（再用韵）
作者：吴潜
朝代：宋

海棠已绽牡丹芽，犹有东君向上花。不须惆怅怨春华。装缀园林新景物，推敲风月旧情怀。也饶浪蕊与浮葩。
浣溪沙（再赋）
作者：吴潜
朝代：宋
体裁：词

宫额新涂一半黄。蔷薇空自效颦忙。澹然风韵道家妆。可惜今宵无皓月，尚怜向晓有繁霜。何妨手捻一枝香。
浣溪沙（和谦山）
作者：吴潜
朝代：宋

春岸春风荻已芽，推排春事到芦花。只应推上鬓边华。投老未归真左计，久阴得霁且舒怀。红红白白有残葩。
浣溪沙（四用韵）
作者：吴潜
朝代：宋

雨过池塘水长芽，放开晴日正宜花。十洲三岛撰繁华。
水畔丽人唐客恨，山阴佳客晋人怀。可怜云蕊与风葩。
浣溪沙（己未三月二十五日赏荼＿）
作者：吴潜
朝代：宋

最好荼＿白间黄。消他蜂蝶采花忙。春残红粉厌梳妆。毕卓正思身夜瓮，刘章底用令秋霜。今宵帏枕十分香。
浣溪沙（己未元夕）
作者：吴潜
朝代：宋
体裁：词

庆赏元宵只愿晴。天公每事秤能平。管教檐溜便收声。三市海巡那惜夜，九街社火亦争名。权将歌酒作工程。
浪淘沙·家在敬亭东
作者：吴潜
朝代：宋
体裁：词

家在敬亭东。
老桧苍枫。
浮生何必寄萍蓬。
得似满庭芳一曲，美酒千锺。
万事转头空。
聚散匆匆。
片帆稳挂晓来风。
别后平安真信息，付与飞鸿。
浪淘沙·家在敬亭东
作者：吴潜
朝代：宋

家在敬亭东。老桧苍枫。浮生何必寄萍蓬。得似满庭芳一曲，美酒千锺。万事转头空。聚散匆匆。片帆稳挂晓来风。别後平安真信息，付与飞鸿。
浪淘沙令 其一 和吴梦窗席上赠别
作者：吴潜
朝代：宋

家在敬亭东。老桧苍枫。浮生何必寄萍蓬。得似满庭芳一曲，美酒千钟。万事转头空。聚散匆匆。片帆稳挂晓来风。别后平安真信息，付与飞鸿。
浪淘沙令·其二
作者：吴潜
朝代：宋
体裁：词

长记去年时。雪满征衣。佳人携手画楼西。今日关山千里外，此恨谁知。想见绿窗低。依旧空闺。惜春还是惜花飞。纵有游蜂偷得去，争似帘帷。
浪淘沙令·戊午中秋和刘自昭
作者：吴潜
朝代：宋
体裁：词

望月眼穿东。云幕千重。有时推出赖他风。恰似玉环犹未窦，得恁玲珑。谁在华山峰。一半天中。君逾五十我成翁。未必明年如此夜，笑口难逢。
浪淘沙（和吴梦窗席上赠别）
作者：吴潜
朝代：宋

家在敬亭东。老桧苍枫。浮生何必寄萍蓬。得似满庭芳一曲，美酒千钟。万事转头空。聚散匆匆。片帆称挂晓来风。别后平安真信息，付与飞鸿。
浪淘沙（戊午中秋和刘自昭）
作者：吴潜
朝代：宋

望月眼穿东，云幕千里。有时推出赖他风。恰似玉环犹未窦，得恁玲珑。谁在华山峰，一半天中。君逾五十我成翁。未必明年如此夜，笑口难逢。
海棠春·已未清明对海棠有赋
作者：吴潜
朝代：宋
体裁：词

海棠亭午沾疏雨，便一饷、胭脂尽吐。老去惜花心，相以花无语。
羽书万里飞来处，报扫荡、狐嗥兔舞。濯锦古江头，飞景还如许！
海棠春·苍龙夭矫停今雨
作者：吴潜
朝代：宋
体裁：词

苍龙夭矫停今雨。
正不待、云吞雾吐。
绝笑大夫松，今古闲言语。
清光冷艳侵入处。
漏月影、婆娑自舞。
拟作岁寒人，此愿天应许。
海棠春已未清明对海棠有赋
作者：吴潜
朝代：宋
体裁：词

海棠亭午沾疏雨。便一饷、胭脂尽吐。老去惜花心，相对花无语。羽书万里飞来处。报扫荡、狐嗥兔舞。濯锦古江头，飞景还如许。
海棠春（三用韵）
作者：吴潜
朝代：宋
体裁：词

苍龙夭矫停今雨。正不待、云吞雾吐。绝笑大夫松，今古闲言语。清光冷艳侵人处。漏月影、婆娑自舞。拟作岁寒人，此愿天应许。
海棠春（再用韵）
作者：吴潜
朝代：宋
体裁：词

嫩晴还更宜轻雨。最好处、欲开未吐。一点聘梅心，千古凭谁语。脸霞晕锦娇人处。肯浪逐、红围翠舞。银烛莫高烧，春梦无多许。
海棠春（郊行）
作者：吴潜
朝代：宋
体裁：词

天涯芳草迷征路。还又是、匆匆春去。乌兔里光阴，莺燕边情绪。云梢雾末，溪桥野渡，尽是春愁落处。把酒劝斜阳，小向花间驻。
清平乐·轻轻却暑
作者：吴潜
朝代：宋
体裁：词

轻轻却暑。只是些儿雨。喜看新抽麻与苎。他家烟水墅。晚山放出青青。是谁簸弄阴晴。老子何时去也，祗应露湿金茎。
清平乐（和刘制几）
作者：吴潜
朝代：宋

轻轻却暑，只是些儿雨。喜看新抽麻与苎。他家烟水墅□。晚山放出青青，是谁簸弄阴晴。老子何时去也，祗应露湿金茎。
渔家傲·每日困慵当午昼
作者：吴潜
朝代：宋
体裁：词

每日困慵当午昼。出来便解双眉皱。一带朦胧烟雨岫。山翁瘦。林泉纵好他园囿。一见此君如话旧。玉版老师呼唤候。万立琅玕争劝酒。踌躇久。清风收拾归怀袖。
渔家傲·遍阅芳园闲半昼
作者：吴潜
朝代：宋
体裁：词

遍阅芳园闲半昼。残花尚有榴裙皱。倦鸟投林云返岫。人影瘦。可怜身世为他囿。燕子飞来还忆旧。回头又是梅黄候。且尽一杯昌歜酒。凝睇久。晚风细雨沾衫袖。
渔家傲（再用前韵）
作者：吴潜
朝代：宋

遍阅芳园闲半昼，残花尚有榴裙皱。倦鸟投林云返岫，人影瘦。可怜身世为他囿。燕子飞来还忆旧，回头又是梅黄候。且尽一杯昌＿酒。凝睇久。晚风细雨沾衫袖。
渔家傲（和刘制几）
作者：吴潜
朝代：宋

每日困慵当午昼。出来便解双眉皱。一带朦胧烟雨岫。山翁瘦。林泉纵好他园囿。一见此君如话旧，玉版老师呼唤候。万立琅玕争劝酒，踌躇久。清风收拾归怀袖。
游白紵山
作者：吴潜
朝代：宋

信马来游白紵山，僧窗容我片时閒。
人生自古少行乐，试为春风一解颜。
游白纻山
作者：吴潜
朝代：宋
体裁：七言绝句

信马来游白纻山，僧窗容我片时閒。人生自古少行乐，试为春风一解颜。
满庭芳 其二 西湖
作者：吴潜
朝代：宋
体裁：词

春水溶溶，春山漠漠，淡烟浅罩轻笼。危楼栏槛，掠面小东风。又是飞花落絮，芳草暗、万绿成丛。闲徙倚，百年人事，都在画船中。故园，无恙否，一溪翠竹，两径苍松。更有鱼堪钓，有秫堪舂。底事尘驱物役，空回首、社燕秋鸿。功名已，萧搔短鬓，分付与青铜。
满庭芳（春感）
作者：吴潜
朝代：宋
体裁：词

漠漠春阴，疏疏春雨，鹁鸠唤起春眠。小园人静，独自倚秋千。又见飘红堕雪，芳径里、都是花钿。年年事，闲愁闲闷，挂在绿杨边。寻思，都遍了，功名竹帛，富贵貂蝉。但身为利锁，心被名牵。争似依山傍水，数椽外、二顷良田。无萦绊，炊粳酿秫，长是好花天。
满庭芳（西湖）
作者：吴潜
朝代：宋
体裁：词

春水溶溶，春山漠漠，淡烟浅罩轻笼。危楼阑槛，掠面小东风。又是飞花落絮，芳草暗、万绿成丛。闲徙倚，百年人事，都在画船中。故园，无恙否，一溪翠竹，两径苍松。更有鱼堪钓，有秫堪舂。底事尘驱物役，空回首、社燕秋鸿。功名已，萧骚短鬓，分付与青铜。
满江红
作者：吴潜
朝代：宋

“对一川平野，数间茅屋”九字分韵，以饯行色，盖反骚也。余得对字，就赋。
把手西园，有山色、波光相对。金马客，明朝飞棹，水肥帆驶。问我年华旬并七，异乡时景春巴二。最堪怜、游子送行人，垂杨外。
聊小小，旌旗队。聊且且，笙歌载。正冥＿烟雨，许多情态。南北枝头犹点缀，东西玉畔休辞避。待莼鲈、归思动西风，相携未。
满江红
作者：吴潜
朝代：宋

为问人生，□要足、何时是足。这个底、蜗名蝇利，但添拘束。便使积官居鼎鼐，假饶累富堆金玉。似浮埃、抹电转头空，休迷局。分已定，心能服。宛句畔，昭亭曲。有水多于竹，竹多于屋。闲看白云归岫去，静观倦鸟投林宿。那借来、拍板与门槌，休掀扑。
满江红
作者：吴潜
朝代：宋
体裁：词

为问人生，要足时、何时是足。这个底、蜗名蝇利，但添拘束。便使积官居鼎鼐，假饶累富堆金玉。似浮埃、抹电转头空，休迷局。分已定，心能卜。宛句畔，昭亭曲。有水多于竹，竹多于屋。闲看白云归岫去，静观倦鸟投林宿。那借来、拍板与门槌，休掀扑。
满江红
作者：吴潜
朝代：宋
体裁：词

安晚堂前，梅开尽、都无留萼。
依旧是、铁心老子，故情堪托。
长恐寿阳脂粉污，肯教摩诘丹青摸。
纵沈香、为榭彩为园，难安著。
高节耸，清名邈。
翻李俗，粗桃恶。
但山矾行辈，可来参错。
六出不妨添羽翼，百花岂愿当头角。
尽暗香、疏影了平生，何其乐。
满江红
作者：吴潜
朝代：宋
体裁：词

岁岁登高，算难得、今年美景。
尽敛却、雨霾风障，雾沈云暝。
远岫四呈青欲滴，长空一抹明於镜。
更天教、老子放眉头，边烽静。
数本菊，香能劲。
数朵桂，香尤胜。
向尊前一笑，几多清兴。
安得便如彭泽去，不妨且作山翁酩。
尽古今、成败共兴亡，都休省。
满江红
作者：吴潜
朝代：宋

细阅浮生，为甚底、区区碌碌。算只是、信缘随分，早寻归宿。造物小儿＿簸弄，翻云覆雨难擐触。谩一堆、岁月鬓边来，跳丸速。田二顷，非无粟。官四品，非无禄。更不知足后，待何时足。恰好园池原自有，近来新创三椽屋。且饥时、吃饭困时眠，不为福。
满江红
作者：吴潜
朝代：宋
体裁：词

钉饾残花，也随分、红红白白。
缘底事，春才好处，又成轻别。
芳草凄迷归路远，子规更叫黄昏月。
倚阑干、触处是浓愁，凭谁说。
我不厌，尊罍挈。
君莫放，笙歌彻。
自河南丞相，有兹宾客。
一笑何曾千古换，半醺便觉乾坤窄。
怕转头、天际望归舟，江山隔。
满江红 其一 戊午二月十七日四明窗赋
作者：吴潜
朝代：宋

芳景无多，又还是、乱红飞坠。空怅望、昭亭深处，家山桃李。柳眼花心都脱换，蜂须蝶翅难沾缀。谩相携、一笑竞良辰，春醪美。金兽爇，香风细。金凤拍，歌云腻。尽秦箫燕管，但逢场尔。只恐思乡情味恶，怎禁寒食清明里。问此翁、不止四宜休，翁归未。
满江红 其三 戊午二月二十四日会碧沚，三用韵
作者：吴潜
朝代：宋
体裁：词

楼观峥嵘，浑疑是、天风吹坠。金屋窈，几时曾贮，粗桃凡李。镜断钗分人去后，画栏文砌苍苔缀。想当年、日日醉芳丛，侯鲭美。春水涨，鳞鳞细。春草暗，茸茸腻。算留连光景，古犹今尔。椿菌鸠鹏休较计，倚空一笑东风里。喜知时、好雨夜来稠，秧青未。
满江红 其三 齐山绣春台
作者：吴潜
朝代：宋

十二年前，曾上到、绣春台顶。双脚健、不烦筇杖，透岩穿岭。老去渐消狂气习，重来依旧佳风景。想牧之、千载尚神游，空山冷。山之下，江流永。江之外，淮山暝。望中原何处，虎狼犹梗。句蠡规模非浅近，石苻事业真俄顷。问古今、宇宙竟如何，无人省。
满江红 其九 戊午八月二十七日进思堂赏第二木稚
作者：吴潜
朝代：宋

丹桂重开，向此际、十分香足。最好处，云为幕护，雨为膏沐。树杪层层如宝盖，枝头点点犹金粟。算人间、天上更无花，风流独。玉坛畔，仙娥簇。玉梁上，仙翁掬。叹吾今老矣，两难追逐。休把淹留成感慨，时闲赏玩时闲福。怕今宵、芳景便凋零，高烧烛。
满江红 其九 戊午八月二十七日进思堂赏第二木稚
作者：吴潜
朝代：宋
体裁：词

丹桂重开，向此际、十分香足。最好处，云为幕护，雨为膏沐。树杪层层如宝盖，枝头点点犹金粟。算人间、天上更无花，风流独。玉坛畔，仙娥簇。玉梁上，仙翁掬。叹吾今老矣，两难追逐。休把淹留成感慨，时间赏玩时间福。怕今宵、芳景便凋零，高烧烛。
满江红 其二 再和
作者：吴潜
朝代：宋
体裁：词

聊把芳樽，殷勤劝、斜阳休坠。吾老矣，难从仙客，采丹丘李。且趁风光一百五，园林尚有残红缀。更忉忉、百舌对般春，声能美。鸾钗绊，游丝细。鸳袖惹，香尘腻。想吴姬越女，踏青才尔。争似江南樗枥社，俚歌声拂行云里。又枝头、梅子正酸时，莺知未。
满江红 其五 二园花卉仅有海棠未谢，五用韵
作者：吴潜
朝代：宋
体裁：词

问海棠花，谁留恋、未教飘坠。真个好，一般标格，娉梅奴李。怯冷拟将苏幕护，怕惊莫把金铃缀。望铜梁、玉垒正春深，花空美。非粉饰，肌肤细。非涂泽，胭脂腻。恐人间天上，少其伦尔。西子颦收初雨后，太真浴罢微暄里。又明朝、杨柳插清明，鹃归未。
满江红 其八 戊午秋半，偕胡景回，刘自昭二兄小饮待月
作者：吴潜
朝代：宋
体裁：词

试问平生，几番见、中秋明月。今老矣，一年紧似，一年时节。底事层阴生障碍，不教玉界冰壶彻。莫姮娥、嫌此白头翁，心肠别。风动处，浮云揭。云绽处，清光泄。倩何人扫荡，大家澄澈。且掉悲欢离合事，相逢只怕尊中竭。教儿曹、今夜上清霄，探蟾穴。
满江红 其六 和吕居仁侍郎东里先生韵
作者：吴潜
朝代：宋

拟卜三椽，问何处、水回山曲。朝暮景、清风当户，白云藏屋。更得四时瓶贮酒，未输一品腰围玉。待千章、手种木成阴，周遮绿。且休殢，陶令菊。也休羡，子猷竹。算百年一梦，谁荣谁辱。唤客烹茶闲话了，呼童取枕佳眠足。但晨香、一炷愿天公，时丰熟。
满江红 其十一 郑园看梅
作者：吴潜
朝代：宋

安晚堂前，梅开尽、都无留萼。依旧是、铁心老子，故情堪托。长恐寿阳脂粉污，肯教摩诘丹青摸。纵沈香、为榭彩为园，难安著。高节耸，清名邈。繁李俗，粗桃恶。但山矾行辈，可来参错。六出不妨添羽翼，百花岂愿当头角。尽暗香、疏影了平生，何其乐。
满江红 其十一 郑园看梅
作者：吴潜
朝代：宋
体裁：词

安晚堂前，梅开尽、都无留萼。依旧是、铁心老子，故情堪托。长恐寿阳脂粉污，肯教摩诘丹青摸。纵沉香、为榭綵为园，难安著。高节耸，清名邈。繁李俗，粗桃恶。但山矾辈行，可来参错。六出不妨添羽翼，百花岂愿当头角。尽暗香、疏影了平生，何其乐。
满江红 其十三 刘长翁右司席上
作者：吴潜
朝代：宋
体裁：词

痴霭顽阴，风扫尽、安排今夕。便放出、一轮金镜，皎然虚碧。照彻肺肝明似水，是中空洞无他物。倚亭皋、搔首问天公，天应识。人共景，都非昔。君共我，俱成客。且相逢一笑，鼓笙箫笛。老去可怜杯酒减，醉来谩把阑干拍。便明朝、烟水挂征帆，还相忆。
满江红 其十二 再用韵怀安晚
作者：吴潜
朝代：宋
体裁：词

犹记长安，共攀折、琼林仙萼。人已去，年年梅放，怨怀谁托。和靖吟魂应未醒，补之画手何能摸。更堪怜、老子此时来，愁难著。云昼晚，烟宵邈。春欲近，风偏恶。早阑干片片，飘零相错。邂逅聊拼花底醉，迟留莫管城头角。且起居、魏卫国夫人，闻安乐。
满江红 其十二 再用韵怀安晚
作者：吴潜
朝代：宋

犹记长安，共攀折、琼林仙萼。人已去，年年梅放，怨怀谁托。和靖吟魂应未醒，补之画手何能摸。更堪怜、老子此时来，愁难著。云昼晚，烟霄邈。春欲近，风偏恶。早阑干片片，飘零相错。邂逅聊拼花底醉，迟留莫管城头角。且起居、魏卫国夫人，闻安乐。
满江红 其十五 己未四月九日会四明窗
作者：吴潜
朝代：宋

饤饾残花，也随分、红红白白。缘底事，春才好处，又成轻别。芳草凄迷归路远，子规更叫黄昏月。倚阑干、触处是浓愁，凭谁说。我不厌，尊罍挈。君莫放，笙歌彻。自河南丞相，有兹宾客。一笑何曾千古换，半醺便觉乾坤窄。怕转头、天际望归舟，江山隔。
满江红 其十五 己未四月九日会四明窗
作者：吴潜
朝代：宋
体裁：词

饤饾残花，也随分、红红白白。缘底事，春才好处，又成轻别。芳草萋迷归路远，子规更叫黄昏月。倚阑干、触处是浓愁，凭谁说。我不厌，樽罍挈。君莫放，笙歌彻。自河南丞相，有兹宾客。一笑何曾千古换，半醺便觉乾坤窄。怕转头、天际望归舟，江山隔。
满江红 其十五 梅
作者：吴潜
朝代：宋
体裁：词

试马东风，且来问、南枝消息。正小墅、几株斜倚，数花轻拆。自有山中幽态度，谁知世上真颜色。叹君家、五岭我双溪，俱成客。长塞管，孤城笛。天未晚，人犹寂。有几多心事，霜清月白。好把寒英都放了，莫教春信能占得。问竹篱、茅舍景如何，惟渠识。
满江红 其十四 上巳后日即事
作者：吴潜
朝代：宋

寒食清明，叹人在、天涯海角。饶锦绣，十洲装就，只成离索。岁去已空莺燕侣，年来尽负鸥凫约。想南溪、溪水一篙深，孤舟泊。天向晚，东风恶。春向晚，花容薄。又荼架底，绿阴成幄。舴艋也闻钲鼓闹，秋千半当笙歌乐。问山公、倒载接无，都休却。
满江红 其十四 上巳后日即事
作者：吴潜
朝代：宋
体裁：词

寒食清明，叹人在、天涯海角。饶锦绣，十洲装就，只成离索。岁去已空莺燕侣，年来尽负鸥凫约。想南溪、溪水一篙深，孤舟泊。天向晚，东风恶。春向晚，花容薄。又荼蘼架底，绿阴成幄。舴艋也闻钲鼓闹，秋千半当笙歌乐。问山公、倒载接䍦无，都休却。
满江红 其十四 姑苏灵岩寺涵空阁
作者：吴潜
朝代：宋
体裁：词

客子愁来，闲信马、到涵空阁。谁为我、敛云收雾，青天为幕。八万顷湖如镜静，波神护断东南角。望孤帆、杳杳度微茫，山邀却。三塞外，纷狐貉。三径里，悲猿鹤。算鸱夷老子，占他头著。正使百年能几许，看来万事难描摸。问吴王、池馆复何如，霜枫落。
满江红 其四 碧沚月湖，四用韵
作者：吴潜
朝代：宋
体裁：词

一笑相携，且休管、兔升乌坠。那更是，可人宾客，未饶崔李。金叵罗中醽醁莹，玉玲珑畔歌珠缀。望湖光、一片浸韶光，真双美。云絮襞，能纤细。云綵聚，能粘腻。料出山归岫，等闲间尔。碧沚风流人去后，石窗景物春深里。算邯郸、客梦几经残，炊犹未。
满江红·一笑相携
作者：吴潜
朝代：宋
体裁：词

一笑相携，且休管、兔升乌坠。那更是，可人宾客，未饶崔李。金叵罗中醽醁莹，玉玲珑畔歌珠缀。望湖光、一片浸韶光，真双美。云絮襞，能纤细。云彩聚，能黏腻。料出山归岫，等闲间尔。碧沚风流人去后，石窗景物春深里。算邯郸、客梦几惊残，炊犹未。
满江红·一笑相携
作者：吴潜
朝代：宋

一笑相携，且休管、兔升乌坠。那更是，可人宾客，未饶崔李。金叵罗中醽醁莹，玉玲珑畔歌珠缀。望湖光、一片浸韶光，真双美。云絮襞，能纤细。云彩聚，能黏腻。料出山归岫，等闲间尔。碧沚风流人去後，石窗景物春深里。算邯郸、客梦几惊残，炊犹未。
满江红·万里西风
作者：吴潜
朝代：宋

万里西风，吹我上、滕王高阁。
正槛外、楚山云涨，楚江涛作。
何处征帆木末去，有时野鸟沙边落。
近帘钩、暮雨掩空来，今犹昨。
秋渐紧，添离索。
天正远，伤飘泊。
叹十年心事，休休莫莫。
岁月无多人易老，干坤虽大愁难着。
向黄昏、断送客魂消，城头角。
满江红·丹桂重开
作者：吴潜
朝代：宋
体裁：词

丹桂重开，向此际、十分香足。
最好处，云为幕护，雨为膏沐。
树杪层层如宝盖，枝头点点犹金粟。
算人间、天上更无花，风流独。
玉坛畔，仙娥簇。
玉梁上，仙翁掬。
叹吾今老矣，两难追逐。
休把淹留成感慨，时间赏玩时闲福。
怕今宵、芳景便凋零，高烧烛。
满江红·为问人生
作者：吴潜
朝代：宋

为问人生，□要足、何时是足。
这个底、蜗名蝇利，但添拘束。
便使积官居鼎鼎，假饶累富堆金玉。
似浮埃、抹电转头空，休迷局。
分已定，心能服。
宛句畔，昭亭曲。
有水多于竹，竹多于屋。
闲看白云归岫去，静观倦鸟投林宿。
那借来、拍板与门槌，休掀扑。
满江红·为问人生
作者：吴潜
朝代：宋
体裁：词

为问人生，□要足、何时是足。这个底、蜗名蝇利，但添拘束。便使积官居鼎鼎，假饶累富堆金玉。似浮埃、抹电转头空，休迷局。分已定，心能服。宛句畔，昭亭曲。有水多於竹，竹多於屋。闲看白云归岫去，静观倦鸟投林宿。那借来、拍板与门槌，休掀扑。
满江红·举世悠悠
作者：吴潜
朝代：宋

举世悠悠，何妨任、流行坎止。
算是处、鲜鱼羹饭，吃来都美。
暇日扁舟清霅上，倦时一枕熏风里。
试回头、堆案省文书，徒劳尔。
南浦路，东溪水。
离索恨，飘零意。
况星星鬓影，近来如此。
万事尽由天倒断，三才自有人撑抵。
但多吟、康节醉中诗，频相寄。
满江红·举世悠悠
作者：吴潜
朝代：宋
体裁：词

举世悠悠，何妨任、流行坎止。算是处、鲜鱼羹饭，吃来都美。暇日扁舟清霅上，倦时一枕薰风里。试回头、堆案省文书，徒劳尔。南浦路，东溪水。离索恨，飘零意。况星星鬓影，近来如此。万事尽由天倒断，三才自有人撑抵。但多吟、康节醉中诗，频相寄。
满江红·乍雨还晴
作者：吴潜
朝代：宋

乍雨还晴，正轻暖轻寒帘幕。
时怅望、故人烟水，鹭翻鸥落。
老去可堪离恨结，新来转觉吟情薄。
况等闲、客里送年华，成挥霍。
天一顾，西南角。
人万里，风埃阔。
笑长卿归蜀，锦衣徒着。
不是等闲螳臂怒，也休刚道鸡声恶。
但千年、往事误平凉，今番莫。
满江红·借问如何
作者：吴潜
朝代：宋

借问如何，春能好、客怀偏恶。
消遣底、闲言闲语，近都慵作。
岁月从今休点检，江湖自古多流落。
倚危亭、目断野云边，孤舟泊。
人事改，人情薄。
退后步，争先着。
且开尊洗盏，为君斟酌。
拂拭凤凰池上景，凄凉猿鹤山中约。
更东阳、憔悴到腰围，浑如削。
满江红·其六
作者：吴潜
朝代：宋

把手西园，有山色、波光相对。金马客，明朝飞棹，水肥帆驶。问我年华旬并七，异乡时景春巴二。最堪怜、游子送行人，垂杨外。聊小小，旌旗队。聊且且，笙歌载。正冥濛烟雨，许多情态。南北枝头犹点缀，东西玉畔休辞避。待莼鲈、归思动西风，相携未。斫却凡柯，放岩桂、出些头地。从此去，引风披露，畅条昌蕊。待得清香千万斛，且饶老子为知己。趁今宵、新月驾空来，浮觞里。刘安笑，淹留耳。吴猛约，何时是。想故山深处，翠垂金缀。须信人生归去好，他乡未必江山美。问钗头、十二意如何，非吾事。细阅浮生，为甚底、区区碌碌。算只是、信缘随分，早寻归宿。造物小儿忺簸弄，翻云覆雨难擐触。谩一堆、岁月鬓边来，跳丸速。田二顷，非无粟。官四品，非无禄。更不知足后，待何时足。恰好园池原自有，近来新创三椽屋。且饥时、吃饭困时眠，平为福。借问如何，春能好、客怀偏恶。消遣底、闲言闲语，近都慵作。岁月从今休点检，江湖自古多流落。倚危亭、目断野云边，孤舟泊。人事改，人情薄。退后步，争先著。且开尊洗盏，为君斟酌。拂拭凤凰池上景，凄凉猿鹤山中约。更东阳、憔悴到腰围，浑如削。
满江红·其十六
作者：吴潜
朝代：宋
体裁：词

借问如何，春能好、客怀偏恶。消遣底、闲言闲语，近都慵作。岁月从今休点检，江湖自古多流落。倚危亭、目断野云边，孤舟泊。人事改，人情薄。退后步，争先著。且开樽洗盏，为君斟酌。拂拭凤凰池上景，凄凉猿鹤山中约。更东阳、憔悴到腰围，浑如削。
满江红·十二年前
作者：吴潜
朝代：宋
体裁：词

十二年前，曾上到、绣春台顶。
双脚健、不烦筇杖，透岩穿岭。
老去渐消狂气习，重来依旧佳风景。
想牧之、千载尚神游，空山冷。
山之下，江流水。
江之外，淮山暝。
望中原何处，虎狼犹梗。
句蠡规模非浅近，石苻事业真俄顷。
问古今、宇宙竟如何，无人省。
满江红·午枕神游
作者：吴潜
朝代：宋
体裁：词

午枕神游，晓鸡唱、城关偷度。俄顷里、笋舆伊轧，征夫前路。路入江南天地阔，黄云翠浪千千亩。有皤翁、三五喜相迎，邻田父。旋策杖，寻幽圃。旋挈榼，陈高俎。疑此身归去，朱陵丹府。布谷数声惊梦断，纱窗小阵梅黄雨。把人间、万事一般看，投芳醑。
满江红·唤出山来
作者：吴潜
朝代：宋
体裁：词

唤出山来，把鸥鹭、盟言轻食。依旧是、江涛如许，雨帆烟笛。歌罢莫愁檀板缓，杯倾白堕琼酥滴。但惊心、十六载重来，征埃客。秋风鬓，应非昔。夜雨约，聊相觅。叹主恩未报，无多来日。故国千年龙虎势，神州万里鼪鼯迹。笑谢儿、出手便呼卢，摴蒱掷。
满江红·回首家园
作者：吴潜
朝代：宋
体裁：词

回首家园，竹多屋、水还多竹。那更是，千峰凝翠，一溪凝绿。多谢故人相问讯，奚奴步步收珠玉。叹暮林、飞鸟也知还，寻归宿。遍历了，岳与牧。享过了，官与禄。算平生万事，尽无不足。争奈乞身犹未可，只缘欠种清闲福。想瞿硎、仙子亦相思，山之隩。
满江红·安晚堂前
作者：吴潜
朝代：宋

安晚堂前，梅开尽、都无留萼。
依旧是、铁心老子，故情堪托。
长恐寿阳脂粉污，肯教摩诘丹青摸。
纵沈香、为榭彩为园，难安着。
高节耸，清名邈。
翻李俗，粗桃恶。
但山矾行辈，可来参错。
六出不妨添羽翼，百花岂愿当头角。
尽暗香、疏影了平生，何其乐。
满江红·客子愁来
作者：吴潜
朝代：宋

客子愁来，闲信马、到涵空阁。
谁为我、敛云收雾，青天为幕。
八万顷湖如镜静，波神护断东南角。
望孤帆、杳杳度微茫，山邀却。
三塞外，纷狐貉。
三径里，悲猿鹤。
笑鸱夷老子，占他头着。
正使百年能几许，看来万事难描摸。
问吴王、池馆复何如，霜枫落。
满江红·寒食清明
作者：吴潜
朝代：宋
体裁：词

寒食清明，叹人在、天涯海角。
饶锦绣，十洲装就，只成离索。
岁去已空莺燕侣，年来尽负鸥凫约。
想南溪、溪水一篙深，孤舟泊。
天向晚，东风恶。
春向晚，花容薄。
又荼縻架底，绿阴成幄。
舴艋也闻钲鼓闹，秋千半当笙歌乐。
问山公、倒载接�奈蓿�都休却。
满江红·岁岁重阳
作者：吴潜
朝代：宋
体裁：词

岁岁重阳，何曾是、两般时景。人自有、悲欢离合，晦明朝暝。日月湖边来往艇，楼台水底参差影。又何妨、时暂狎沧波，轻鸥并。闲顿放，朱门静。新结裹，朱帘整。尽百年人事，移场换境。欲插黄花身已老，强倾绿醑心先醒。羡游鱼、有钓不能收，钩空饼。
满江红·把手西园
作者：吴潜
朝代：宋
体裁：词

把手西园，有山色、波光相对。金马客，明朝飞棹，水肥帆驶。问我年华旬并七，异乡时景春巴二。最堪怜、游子送行人，垂杨外。聊小小，旌旗队。聊且且，笙歌载。正冥濛烟雨，许多情态。南北枝头犹点缀，东西玉畔休辞避。待莼鲈、归思动西风，相携未。
满江红·把手西园
作者：吴潜
朝代：宋

把手西园，有山色、波光相对。
金马客，明朝飞棹，水肥帆驶。
问我年华旬并七，异乡时景春巴二。
最堪怜、游子送行人，垂杨外。
聊小小，旌旗队。
聊且且，笙歌载。
正冥蒙烟雨，许多情态。
南北枝头犹点缀，东西玉畔休辞避。
待莼鲈、归思动西风，相携未。
满江红·拟卜三椽
作者：吴潜
朝代：宋
体裁：词

拟卜三椽，问何处、水回山曲。朝暮景、清风当户，白云藏屋。更得四时瓶贮酒，未输一品腰围玉。待千章、手种未成阴，周遮绿。且休殢，陶令菊。也休羡，子猷竹。算百年一梦，谁荣谁辱。唤客烹茶闲话了，呼童取枕佳眠足。但晨香、一炷愿天公，时丰熟。
满江红·斫却凡柯
作者：吴潜
朝代：宋
体裁：词

斫却凡柯，放岩桂、出些头地。从此去，引风披露，畅条昌蕊。待得清香千万斛，且饶老子为知己。趁今宵、新月驾空来，浮觞里。刘安笑，淹留耳。吴猛约，何时是。想故山深处，翠垂金缀。须信人生归去好，他乡未必江山美。问钗头、十二意如何，非吾事。
满江红·日薄寒空
作者：吴潜
朝代：宋
体裁：词

日薄寒空，正泽国、一汀霜叶。过万里、西风塞雁，数声哀咽。耿耿有怀天可讯，悠悠此恨谁能说。倚阑干、老泪落关山，平芜隔。提短剑，腰长铗。昔壮志，今华发。有江湖征棹，水云深阔。要斩鼪鼯埋九地，可怜乌兔驰双辙。羡渠侬、健笔扫磨崖，文章别。
满江红·楼观峥嵘
作者：吴潜
朝代：宋
体裁：词

楼观峥嵘，浑疑是、天风吹坠。
金屋窈，几时曾贮，粗桃凡李。
镜断钗分人去后，画阑文砌苍苔缀。
想当年、日日醉芳丛，侯鲭美。
春水涨，鳞鳞细。
春草暗，茸茸腻。
算留连光景，古犹今尔。
椿菌鸠鹏休较计，倚空一笑东风里。
喜知时、好雨夜来稠，秧青未。
满江红·犹记长安
作者：吴潜
朝代：宋

犹记长安，共攀折、琼林仙萼。
人已去，年年梅放，怨怀谁托。
和靖吟魂应未醒，补之画手何能摸。
更堪怜、老子此时来，愁难着。
云昼晚，烟宵邈。
春欲近，风偏恶。
早阑干片片，飘零相错。
邂逅聊拼花底醉，迟留莫管城头角。
且起居、魏卫国夫人，闻安乐。
满江红·玛瑙冈头
作者：吴潜
朝代：宋
体裁：词

玛瑙冈头，左酾酒、右持螯食。怀旧处，磨东冶剑，弄清溪笛。望里尚嫌山是障，醉中要卷江无滴。这一堆、心事总成灰，苍波客。叹俯仰，成今昔。愁易揽，欢难觅。正平芜远树，落霞残日。自笑频招猿鹤怨，相期早混渔樵迹。把是非、得失与荣枯，虚空掷。
满江红·细阅浮生
作者：吴潜
朝代：宋

细阅浮生，为甚底、区区碌碌。算只是、信缘随分，早寻归宿。造物小儿忺簸弄，翻云覆雨难擐触。谩一堆、岁月鬓边来，跳丸速。
田二顷，非无粟。官四品，非无禄。更不知足后，待何时足。恰好园池原自有，近来新创三椽屋。且饥时、吃饭困时眠，不为福。
满江红·细阅浮生
作者：吴潜
朝代：宋
体裁：词

细阅浮生，为甚底、区区碌碌。算只是、信缘随分，早寻归宿。造物小儿忺簸弄，翻云覆雨难擐触。谩一堆、岁月鬓边来，跳丸速。田二顷，非无粟。官四品，非无禄。更不知足后，待何时足。恰好园池原自有，近来新创三椽屋。且饥时、吃饭困时眠，平为福。
满江红·聊把芳尊
作者：吴潜
朝代：宋
体裁：词

聊把芳尊，殷勤勤、斜阳休坠。
吾老矣，难从仙客，采丹丘李。
且趁风光一百五，园林尚有残红缀。
更忉忉、百舌对般春，生能美。
鸾钗绊，游丝细。
鸳袖惹，香尘腻。
想吴姬越女，踏青才尔。
争似江南樗枥社，俚歌声拂行云里。
又枝头、梅子正酸时，莺知未。
满江红·芳景无多
作者：吴潜
朝代：宋
体裁：词

芳景无多，又还是、乱红飞坠。
空怅望、昭亭深处，家山桃李。
柳眼花心都脱换，蜂须蝶翅难沾缀。
谩相携、一笑竞良辰，春醪美。
金兽艺，香风细。
金凤拍，歌云腻。
尽秦箫燕管，但逢场尔。
只恐思乡情味恶，怎禁寒食清明里。
问此翁、不止四宜休，翁归未。
满江红·试问平生
作者：吴潜
朝代：宋
体裁：词

试问平生，几番见、中秋明月。
今老矣，一年紧似，一年时节。
底事层阴生障碍，不教玉界冰壶彻。
莫垣娥、嫌此白头翁，心肠别。
风动处，浮云揭。
云绽处，清光泄。
倩何人扫荡，大家澄澈。
且掉悲欢离合事，相逢只怕尊中竭。
放儿童、今夜上清霄，探蟾穴。
满江红·豫章滕王阁
作者：吴潜
朝代：宋
体裁：词

万里西风，吹我上、滕王高阁。正槛外、楚山云涨，楚江涛作。何处征帆木末去，有时野鸟沙边落。近帘钩、暮雨掩空来，今犹昨。秋渐紧，添离索。天正远，伤飘泊。叹十年心事，休休莫莫。岁月无多人易老，乾坤虽大愁难著。向黄昏、断送客魂消，城头角。
满江红·送李御带珙
作者：吴潜
朝代：宋
体裁：词

红玉阶前，问何事、翩然引去。湖海上、一汀鸥鹭，半帆烟雨。报国无门空自怨，济时有策从谁吐。过垂虹亭下系扁舟，鲈堪煮。拚一醉，留君住。歌一曲，送君路。遍江南江北，欲归何处。世事悠悠浑未了，年光冉冉今如许。试举头、一笑问青天，天无语。
满江红·送李御带珙
作者：吴潜
朝代：宋
体裁：词

红玉阶前，问何事、翩然引去？湖海上、一汀鸥鹭，半帆烟雨。报国无门空自怨，济时有策从谁吐？过垂虹、亭下系扁舟，鲈堪煮。
拚一醉，留君住。歌一曲，送君路。遍江南江北，欲归何处？世事悠悠浑未了，年光冉冉今如许！试举头、一笑问青天，天无语。
满江红·金陵乌衣园
作者：吴潜
朝代：宋

柳带榆钱，又还过、清明寒食。天一笑、浦园罗绮，满城箫笛。花树得睛红欲染，远山过雨青如滴。问江南池馆有谁来？江南客。乌衣巷，今犹昔。乌衣事，今难觅。但年年燕子，晚烟斜日。抖擞一春尘土债，悲凉万古英雄迹。且芳尊随分趁芳时，休虚掷。
满江红·金陵乌衣园
作者：吴潜
朝代：宋
体裁：词

柳带榆钱，又还过、清明寒食。天一笑、满园罗绮，满城箫笛。花树得晴红欲染，远山过雨青如滴。问江南、池馆有谁来，江南客。乌衣巷，今犹昔。乌衣事，今难觅。但年年燕子，晚烟斜日。抖擞一春尘土债，悲凉万古英雄迹。且芳尊、随分趁芳时，休虚掷。
满江红·金陵乌衣园
作者：吴潜
朝代：宋
体裁：词

柳带榆钱，又还过、清明寒食。天一笑、满园罗绮，满城箫笛。花树得晴红欲染，远山过雨青如滴。问江南池馆有谁来？江南客。
乌衣巷，今犹昔。乌衣事，今难觅。但年年燕子，晚烟馀日。抖擞一春尘土债，悲凉万古英雄迹。且芳尊随分趁芳时，休虚掷。
满江红·钉饾残花
作者：吴潜
朝代：宋

钉饾残花，也随分、红红白白。
缘底事，春才好处，又成轻别。
芳草凄迷归路远，子规更叫黄昏月。
倚阑干、触处是浓愁，凭谁说。
我不厌，尊罍挈。
君莫放，笙歌彻。
自河南丞相，有兹宾客。
一笑何曾千古换，半醺便觉干坤窄。
怕转头、天际望归舟，江山隔。
满江红·问信江梅
作者：吴潜
朝代：宋

问信江梅，渐推出、红苞绿萼。
堪爱处，平生怀抱，岁寒为托。
瘦骨皱皮犹老硬，孤标独韵难描摸。
怕东君、压住等春来，鞭先着。
止渴事，风烟邈。
和羹事，风波恶。
想翠禽啁哳，笑他都错。
争似花开颓醉玉，月天更引霜天角。
便一年、强作十年人，山中乐。
满江红·问海棠花
作者：吴潜
朝代：宋
体裁：词

问海棠花，谁留恋、未教飘坠。真个好，一般标格，聘梅奴李。怯冷拟将苏幕护，怕惊莫把金铃缀。望铜梁、玉垒正春深，花空美。非粉饰，肌肤细。非涂泽，胭脂腻。恐人间天上，少其伦尔。西子颦收初雨后，太真浴罢微暄里。又明朝、杨柳插清明，鹃归未。
满江红·露驿星程
作者：吴潜
朝代：宋
体裁：词

露驿星程，又还控、西风征辔。原自有、孔璋书檄，元龙豪气。蜀道尚惊鼙鼓后，神州正在干戈里。佐元戎，一柱稳擎天，襄之水。功名事，山林计。人易老，时难值。看新丝一发，甚吾衰矣。转首从游十五载，关心契阔三千里。便秋空、边雁落江南，书来未。
满江红·齐山绣春台
作者：吴潜
朝代：宋
体裁：词

十二年前，曾上到、绣春台顶。双脚健、不烦筇杖，透岩穿岭。老去渐消狂气习，重来依旧佳风景。想牧之、千载尚神游，空山冷。山之下，江流永。江之外，淮山暝。望中原何处，虎狼犹梗。勾蠡规模非浅近，石苻事业真俄顷。问古今、宇宙竟如何，无人省。
满江红豫章滕王阁
作者：吴潜
朝代：宋
体裁：词

万里西风，吹我上、滕王高阁。正槛外、楚山云涨，楚江涛作。何处征帆木末去，有时野鸟沙边落。近帘钩、暮雨掩空来，今犹昨。秋渐紧，添离索。天正远，伤飘泊。叹十年心事，休休莫莫。岁月无多人易老，乾坤虽大愁难着。向黄昏、断送客魂消，城头角。
满江红（上已后日即事）
作者：吴潜
朝代：宋

寒食清明，叹人在、天涯海角。饶锦绣，十洲装就，只成离索。岁去已空莺燕侣，年来尽负鸥凫约。想南溪、溪水一篙深，孤舟泊。天向晚，东风恶。春向晚，花容薄。又荼＿架底，绿阴成幄。舴艋也闻钲鼓闹，秋千半当笙歌乐。问山公、倒载接＿无，都休却。
满江红（乌衣园）
作者：吴潜
朝代：宋

唤出山来，把鸥鹭、盟言轻食。依旧是、江涛如许，雨帆烟笛。歌罢莫愁檀板缓，杯倾白堕琼酥滴。但惊心、十六载重来，征埃客。秋风鬓，应非昔。夜雨约，聊相觅。叹主恩未报，无多来日。故国千年龙虎势，神州万里＿鼯迹。笑谢儿、出手便呼卢，樗＿掷。
满江红（九日效行）
作者：吴潜
朝代：宋
体裁：词

岁岁登高，算难得、今年美景。尽敛却、雨霾风障，雾沈云暝。远岫四呈青欲滴，长空一抹明于镜。更天教、老子放眉头，边烽静。数本菊，香能劲。数朵桂，香尤胜。向尊前一笑，几多清兴。安得便如彭泽去，不妨且作山翁酩。尽古今、成败共兴亡，都休省。
满江红（二园花卉仅有海棠未谢，五用韵）
作者：吴潜
朝代：宋

问海棠花，谁留恋、未教飘坠。真个好，一般标格，聘梅双李。怯冷拟将苏幕护，怕惊莫把金铃缀。望铜梁、玉垒正春深，花空美。非粉饰，肌肤细。非涂泽，胭脂腻。恐人间天上，少其伦尔。西子颦收初雨后，太真浴罢微暄里。又明朝、杨柳插清明，鹃归未。
满江红（京口凤凰池和芦川“春水连天”韵。池，苏魏公旧游也。）
作者：吴潜
朝代：宋
体裁：词

借问如何，春能好、客怀偏恶。消遣底、闲言闲语，近都慵作。岁月从今休点检，江湖自古多流落。倚危亭、目断野云边，孤舟泊。人事改，人情薄。退后步，争先著。且开尊洗盏，为君斟酌。拂拭凤凰池上景，凄凉猿鹤山中约。更东阳、憔悴到腰围，浑如削。
满江红（再和）
作者：吴潜
朝代：宋

聊把芳尊，殷勤劝、斜阳休坠。吾老矣，难从仙客，采丹丘李。且趁风光一百五，园林尚有残红缀。更忉忉、百舌对般春，声能美。鸾钗绊，游丝细。鸳袖惹，香尘腻。想吴姬越女，踏青才尔。争似江南樗枥社，俚歌声拂行云里。又枝头、梅子正酸时，莺知未。
满江红（再用韵怀安晚）
作者：吴潜
朝代：宋

犹记长安，共攀折、琼林仙萼。人已去，年年梅放，怨怀谁托。和靖吟魂应未醒，补之画手何能摸。更堪怜、老子此时来，愁难著。云昼晚，烟宵邈。春欲近，风偏恶。早阑干片片，飘零相错。邂逅聊拚花底醉，迟留莫管城头角。且起居、魏卫国夫人，闻安乐。
满江红（刘表翁右司席上）
作者：吴潜
朝代：宋
体裁：词

痴霭顽阴，风扫尽、安排今夕。便放出、一轮金镜，皎然虚碧。照彻肺肝明似水，是中空洞无他物。倚亭皋、搔首问天公，天应识。人共景，都非昔。君共我，俱成客。且相逢一笑，笙歌箫笛。老去可怜杯酒减，醉来谩把阑干拍。便明朝、烟水挂征帆，还相忆。
满江红（和刘右司长翁俾寿之词）
作者：吴潜
朝代：宋

回首家园，竹多屋、水还多竹。那更是，千峰凝翠，一溪凝绿。多谢故人相问讯，奚奴步步收珠玉。叹暮林、飞鸟也知还，寻归宿。遍历了，岳与牧。享过了，官与禄。算平生万事，尽无不足。争奈乞身犹未可，只缘欠种清闲福。想瞿硎、仙子亦相思，山之阝奥。
满江红（和吕居仁侍郎东里先生韵）
作者：吴潜
朝代：宋

拟卜三椽，问何处、水回山曲。朝暮景、清风当户，白云藏屋。更得四时瓶贮酒，未输一品腰围玉。待千章、手种木成阴，周遮绿。且休＿，陶令菊。也休羡，子猷竹。算百年一梦，谁荣谁辱。唤客烹茶闲话了，呼童取枕佳眠足。但晨香、一炷愿天公，时丰熟。
满江红（和吴季永侍郎见寄）
作者：吴潜
朝代：宋
体裁：词

乍雨还晴，正轻暖轻寒帘幕。时怅望、故人烟水，鹭翻鸥落。老去可堪离恨结，新来转觉吟情薄。况等闲、客里送年华，成挥霍。天一顾，西南角。人万里，风埃阔。笑长卿归蜀，锦衣徒著。不是等闲螳臂怒，也休刚道鸡声恶。但千年、往事误平凉，今番莫。
满江红（姑苏灵岩寺涵空阁）
作者：吴潜
朝代：宋
体裁：词

客子愁来，闲信马、到涵空阁。谁为我、敛云收雾，青天为幕。八万顷湖如镜静，波神护断东南角。望孤帆、杳杳度微茫，山邀却。三塞外，纷狐貉。三径里，悲猿鹤。笑鸱夷老子，占他头著。正使百年能几许，看来万事难描摸。问吴王、池馆复何如，霜枫落。
满江红（寄赵文仲、南仲领淮东帅宪）
作者：吴潜
朝代：宋
体裁：词

岳后湘灵，曾孕个、擎天人物。临古岘、纶巾羽扇，笑驱胡羯。护塞十年高叔子，出师一表侪诸葛。有孤忠、分付与佳儿，真衣钵。刘家骥，驰空阔。薛家凤，飞横绝。比君家兄弟，可能豪杰。草木声名如电扫，毡裘心胆闻风折。待安排、江汉一篇诗，归来说。
满江红（己未四月九日会四明窗）
作者：吴潜
朝代：宋

饤饾残花，也随分、红红白白。缘底事，春才好处，又成轻别。芳草凄迷归路远，子规更叫黄昏月。倚阑干、触处是浓愁，凭谁说。我不厌，尊箓挈。君莫放，笙歌彻。自河南丞相，有兹宾客。一笑何曾千古换，半醺便觉乾坤窄。怕转头、天际望归舟，江山隔。
满江红（己未赓李制参直翁俾寿之词）
作者：吴潜
朝代：宋

午枕神游，晓鸡唱、城关偷度。俄顷里、笋舆伊轧，征夫前路。路入江南天地阔，黄云翠浪千千亩。有皤翁、三五喜相迎，邻田父。旋策杖，寻幽圃。旋挈＿，陈高俎。疑此身归去，朱陵丹府。布谷数声惊梦断，纱窗小阵梅黄雨。把人间、万事一般看，投芳醑。
满江红（戊午九月七日，碧沚和制几韵）
作者：吴潜
朝代：宋

岁岁重阳，何曾是、两般时景。人自有、悲欢离合，晦明朝暝。日月湖边来往艇，楼台水底参差影。又何妨、时暂狎沧波，轻鸥并。闲顿放，朱门静。新结里，朱帘整。尽百年人事，移场换境。欲插黄花身已老，强倾绿醑心先醒。羡游鱼、有钓不能收，钩空饼。
满江红（戊午二月二十四日会碧＿·，三用韵）
作者：吴潜
朝代：宋

楼观峥嵘，浑疑是、天风吹坠。金屋窈，几时曾贮，粗桃凡李。镜断钗分人去后，画阑文砌苍苔缀。想当年、日日醉芳丛，侯鲭美。春水涨，鳞鳞细。春草暗，茸茸腻。算流连光景，古犹今尔。椿菌鸠鹏休较计，倚空一笑东风里。喜知时、好雨夜来稠，秧青未。
满江红（戊午二月十七日四明窗赋）
作者：吴潜
朝代：宋

芳景无多，又还是、乱红飞坠。空怅望、昭亭深处，家山桃李。柳眼药心都脱换，蜂须蝶翅难沾缀。谩相携、一笑竞良辰，春醪美。金兽爇，香风细。金凤拍，歌云腻。尽秦箫燕管，但逢场尔。只恐思乡情味恶，怎禁寒食清明里。问此翁、不止四宜休，翁归未。
满江红（戊午八月二十七日进思堂赏第二木稚）
作者：吴潜
朝代：宋

丹桂重开，向此际、十分香足。最好处，云为莫护，雨为膏沐。树杪层层如宝盖，枝头点点犹金粟。算人间、天上更无花，风流独。玉坛畔，仙娥簇。玉梁上，仙翁掬。叹吾今老矣，两难追逐。休把淹留成感慨，时闲赏玩时闲福。怕今宵、芳景便凋零，高烧烛。
满江红（戊午八月十二日赋后圃早梅）
作者：吴潜
朝代：宋
体裁：词

问信江梅，渐推出、红苞绿萼。堪爱处，平生怀抱，岁寒为托。瘦骨皱皮犹老硬，孤标独韵难描摸。怕东君、压住等春来，鞭先著。止渴事，风烟邈。和羹事，风波恶。想翠禽啁哳，笑他都错。争似花开颓醉玉，月天更引霜天角。便一年、强作十年人，山中乐。
满江红（戊午秋半，偕胡景回，刘自昭二兄小饮待月）
作者：吴潜
朝代：宋

试问平生，几番见、中秋明月。今老矣，一年紧似，一年时节。底事层阴生障碍，不教玉界冰壶彻。莫姮娥、嫌此白头翁，心肠别。风动处，浮云揭。云绽处，清光泄。倩何人扫荡，大家澄澈。且掉悲欢离合事，相逢只怕尊中竭。放儿童、今夜上青霄，探蟾穴。
满江红（梅）
作者：吴潜
朝代：宋
体裁：词

试马东风，且来问、南枝消息。正小墅、几株斜倚，数花轻拆。自有山中幽态度，谁知世上真颜色。叹君家、五岭我双溪，俱成客。长塞管，孤城笛。天未晓，人犹寂。有几多心事，露清月白。好把寒英都放了，莫教春讯能占得。问竹篱、茅舍景如何，惟渠识。
满江红（禾兴月波楼和友人韵）
作者：吴潜
朝代：宋

日薄寒空，正泽国、一汀霜叶。过万里、西风塞雁，数声哀咽。耿耿有怀天可讯，悠悠此恨谁能说。倚阑干、老泪落关山，平芜隔。提短剑，腰长铗。昔壮志，今华发。有江湖征棹，水云深阔。要斩＿鼯埋九地，可怜乌兔驰双辙。羡渠侬、健笔扫磨崖，文章别。
满江红（送吴叔永尚书）
作者：吴潜
朝代：宋

举世悠悠，何妨任、流行坎止。算是处、鲜鱼羹饭，吃来都美。暇日扁舟清＿上，倦时一枕薰风里。试回头、堆案省文书，徒劳尔。
南浦路，东溪水。离索恨，飘零意。况星星鬓影，近来如此。万事尽由天倒断，三才自有人撑抵。但多吟、康节醉中诗，频相寄。
满江红（送陈方伯上襄州幕府）
作者：吴潜
朝代：宋

露驿星程，又还控、西风征辔。原自有、孔璋书檄，元龙豪气。蜀道尚惊鼙鼓后，神州正在干戈里。佐元戎、一柱稳擎天，襄之水。
功名事，山林计。人易老，时难值。看新丝一发，甚吾衰矣。转首从游十五载，关心契阔三千里。便秋空、边雁落江南，书来未。
满江红（郑园看梅）
作者：吴潜
朝代：宋

安晚堂前，梅开尽、都无留萼。依旧是、铁心老子，故情堪托。长恐寿阳脂粉污，肯教摩诘丹青摸。纵沉香、为榭彩为园，难安著。高节耸，清名邈。繁李俗，粗桃恶。但山矾行辈，可来参错。六出不妨添羽翼，百花岂愿当头角。尽暗香、疏影了平生，何其乐。
满江红（雨花台用前韵）
作者：吴潜
朝代：宋

玛璃冈头，左酾酒、右持螯食。怀旧处，磨东冶剑，弄清溪笛。望里尚嫌山是障，醉中要卷江无滴。这一堆、心事总成灰，苍波客。叹俯仰，成今昔。愁易揽，欢难觅。正平芜远树，落霞残日。自笑频招猿鹤怨，相期早混渔樵迹。把是非、得失与荣枯，虚空掷。
点绛唇
作者：吴潜
朝代：宋

禁鼓三敲，参旗初挂阑干角。浅屏疏箔。夜气侵衣薄。欸乃吴歌，艇子当溪泊。休休莫。五湖烟浪，不是鸱夷错。
点绛唇
作者：吴潜
朝代：宋

禁鼓三敲，参旗初挂阑干角。浅屏疏箔。夜气侵衣薄。
＿乃吴歌，艇子当溪泊。休休莫。五湖烟浪，不是鸱夷错。
点绛唇·禁鼓三敲
作者：吴潜
朝代：宋
体裁：词

禁鼓三敲，参旗初挂阑干角。浅屏疏箔。夜气侵已薄。欸乃吴歌，艇子当溪泊。休休莫。五湖烟浪，不是鸱夷错。
点绛唇（己未三月末浣木香亭赋）
作者：吴潜
朝代：宋
体裁：词

岸舣扁舟，江南有个人归老。簇新亭沼。分付还他了。凝伫晴空，一抹天边鸟。嗟潦倒。去多来少。莫问钟昏晓。
爱山台
作者：吴潜
朝代：宋
体裁：七言律诗

直殿风流间世才，乞恩监郡筑高台。杖游便觉开怀抱，石甃何须辟草莱。奎壁九重文运焕，烟峦千里画图开。爱山必欲斯民爱，沛泽行看早晚来。
瑞鹤仙·小亭山半枕
作者：吴潜
朝代：宋
体裁：词

小亭山半枕。又一番园林，春事整整。微阴护轻冷。早蜂狂蝶浪，褪黄消粉。阑干日永。数花飞、残崖断井。仗何人、说与东风，莫把老红吹尽。休省。烟江云嶂，楚尾吴头，自来多景。愁高怅远。身世事，但难准。况禁他，东兔西乌相逐，古古今今不问。算鸱夷、办却扁舟，个中杀稳。
生查子 其一 己未八月二日四明窗和韵
作者：吴潜
朝代：宋
体裁：词

坐临芳沼边，荷气侵衣湿。唧唧暗蛩鸣，点点流萤入。人生歧路中，底用杨朱泣。一笑倚栏干，颓玉当风立。
生查子·其二
作者：吴潜
朝代：宋
体裁：词

夜来云气浮，带得香烟湿。万籁本无情，一一秋声入。须臾离合间，应笑儿曹泣。新雨涨鄞江，明日桅樯立。
生查子·夜夜云气浮
作者：吴潜
朝代：宋
体裁：词

夜夜云气浮，带得香烟湿。万籁本无情，一一秋声入。须臾离合间，应笑儿曹泣。新雨涨鄞江，明日桅樯立。
生查子·谁家白面郎
作者：吴潜
朝代：宋
体裁：词

谁家白面郎，画舫朱帘挂。十二列金钗，一局文楸罢。歌舞不知休，醉倒荷花下。归棹踏烟波，灯火芜城夜。
生查子（己示八月二日四明窗和韵）
作者：吴潜
朝代：宋
体裁：词

坐临芳沼边，荷气侵衣湿。唧唧暗蛩鸣，点点流萤入。人生歧路中，底用杨朱泣。一笑倚阑干，颓玉当风立。
疏影
作者：吴潜
朝代：宋
体裁：词

佳人步玉。待月来弄影，天挂参宿。冷透屏帏，清入肌肤，风敲又听檐竹。前村不管深雪闭，犹自绕、枝南枝北。算平生、此段幽奇，占压百花曾独。闲想罗浮旧恨，有人正醉里，姝翠娥绿。梦断魂惊，几许凄凉，却是千林梅屋。鸡声野渡溪桥滑，又角引、戍楼悲曲。怎得知、清足亭边，自在杖藜巾幅。
疏影
作者：吴潜
朝代：宋
体裁：词

佳人步玉。待月来弄影，天挂参宿。冷透屏帏，清入肌肤，风敲又听檐竹。前村不管深雪闭，犹自绕、枝南枝北。算平生、此段幽奇，占压百花曾独。闲想罗浮旧恨，有人正醉里，姝翠蛾绿。梦断魂惊，几许凄凉，却是千林梅屋。鸡声野渡溪桥滑，又角引、戍楼悲曲。怎得知、清足亭边，自在杖藜巾幅。梅圣俞诗云：“十分清意足。”余别墅有梅亭，扁日清足。
疏影
作者：吴潜
朝代：宋

佳人步玉。待月来弄影，天挂参宿。冷透屏帏，清入肌肤，风敲又听檐竹。前村不管深雪闭，犹自绕、枝南枝北。算平生、此段幽奇，占压百花曾独。闲想罗浮旧恨，有人正醉里，姝翠蛾绿。梦断魂惊，几许清凉，却是千林梅屋。鸡声野渡溪桥滑，又角引、戍楼悲曲。怎得知、清足亭边，自在杖藜巾幅。
疏影
作者：吴潜
朝代：宋

嗤琼笑玉。向画堂可肯，风露边宿。耐冻禁寒，便瘦宜枯，前生莫是孤竹。从来不上春工谱，梦不到、沈香亭北。算只消、澹影疏香，伴个幽栖人独。莫待痴蜂騃蝶，倩青女捺住，多少红绿。落雁寒芦，翠鸟冰枝，近傍三间茅屋。□□□□□□□，□□□、□□□□。想这般，夷旷襟怀，渺视乾员坤幅。
疏影·佳人步玉
作者：吴潜
朝代：宋

佳人步玉。待月来弄影，天挂参宿。冷透屏帏，清入肌肤，风敲又听檐竹。前村不管深雪闭，犹自绕、枝南枝北。算平生、此段幽奇，占压百花曾独。闲想罗浮旧恨，有人正醉里，姝翠蛾绿。梦断魂惊，几许凄凉，却是千林梅屋。鸡声野渡溪桥滑，又角引、戍楼悲曲。怎得知、清足亭边，自在杖藜巾幅。
疏影·佳人步玉
作者：吴潜
朝代：宋
体裁：词

佳人步玉。
待月来弄影，天挂参宿。
冷透屏帏，清入肌肤，风敲又听檐竹。
前村不管深雪闭，犹自绕、枝南枝北。
算平生、此段幽奇，占压百花曾独。
闲想罗浮旧恨，有人正醉里，姝翠蛾绿。
梦断魂惊，几许清凉，却是千林梅屋。
鸡声野渡溪桥滑，又角引、戌楼悲曲。
怎得知、清足亭边，自在杖藜巾幅。
疏影·千门委玉
作者：吴潜
朝代：宋
体裁：词

千门委玉。是个人富贵，才隔今宿。冒栋摧檐，都未商量，呼童且伴庭竹。千蹊万径行踪灭，渺不认、溪南溪北。问白鸥，此际谁来，短艇钓鱼翁独。偏爱山茶雪里，放红艳数朵，衣素裳绿。兽炭金炉，羔酒金钟，正好笙歌华屋。敲冰煮茗风流衬，念不到、有人洄曲。但老农、欢笑相呼，麦被喜添全幅。
疏影·千门委玉
作者：吴潜
朝代：宋
体裁：词

千门委玉。
是个人富贵，才隔今宿。
冒栋摧檐，都未商量，呼童且伴庭竹。
千蹊万径行踪灭，渺不认、溪南溪北。
问白鸥，此际谁来，短艇钓鱼翁独。
偏爱山茶雪里，放红艳数朵，衣素裳绿。
兽炭金炉，羔酒金锺，正好笙歌华屋。
敲冰煮茗风流衬，念不到、有人洄曲。
但老农、欢笑相呼，麦被喜添全幅。
疏影·嗤琼笑玉
作者：吴潜
朝代：宋
体裁：词

嗤琼笑玉。向画堂可肯，风露边宿。耐冻禁寒，便瘦宜枯，前生莫是孤竹。从来不上春工谱，梦不到、沈香亭北。算只消、澹影疏香，伴个幽栖人独。莫待痴蜂呆蝶，倩青女捺住，多少红绿。落雁寒芦，翠鸟冰枝，近傍三间茅屋。□□□□□□□，□□□、□□□□。想这般，夷旷襟怀，渺视乾员坤幅。
疏影·嗤琼笑玉
作者：吴潜
朝代：宋

嗤琼笑玉。
向画堂可肯，风露边宿。
耐冻禁寒，便瘦宜枯，前生莫是孤竹。
从来不上春工谱，梦不到、沈香亭北。
算只消、澹影疏香，伴个幽栖人独。
莫待痴蜂呆蝶，倩青女捺住，多少红绿。
落雁寒芦，翠鸟冰枝，近傍三间茅屋。
□□□□□□□，□□□、□□□□。
想这般，夷旷襟怀，渺视干员坤幅。
疏影·嗤琼笑玉
作者：吴潜
朝代：宋
体裁：词

嗤琼笑玉。向画堂可肯，风露边宿。耐冻禁寒，便瘦宜枯，前生莫是孤竹。从来不上春工谱，梦不到、沉香亭北。算只消、澹影疏香，伴个幽栖人独。莫待痴蜂呆蝶，倩青女捺住，多少红绿。落雁寒芦，翠鸟冰枝，近傍三间茅屋。□□□□□□□，□□□、□□□□。想这般，夷旷襟怀，渺视乾员坤幅。
疏影·寒梢砌玉
作者：吴潜
朝代：宋
体裁：词

寒梢砌玉。把胆瓶顿了，相伴孤宿。寂寞幽客，筛影横斜，宜松更自宜竹。残更蝶梦知何处，□只在、昭亭山北。问平生、雪压霜欺，得似老枝擎独。何事胭脂点染，认桃与辨杏，枝叶青绿。莫是冰姿，改换红妆，要近金门朱屋。繁华艳丽如飞电，但宛转、断歌零曲。且不如、藏白收香，旋学世间边幅。
疏影·寒梢砌玉
作者：吴潜
朝代：宋
体裁：词

寒梢砌玉。把胆瓶顿了，相伴孤宿。寂寞幽窗，筛影横斜，宜松更自宜竹。残更蝶梦知何处，□只在、昭亭山北。问平生、雪压霜欺，得似老枝擎独。何事胭脂点染，认桃与辨杏，枝叶青绿。莫是冰姿，改换红妆，要近金门朱屋。繁华艳丽如飞电，但宛转、断歌零曲。且不如、藏白收香，旋学世间边幅。
登延庆佛阁用出郊韵三首
作者：吴潜
朝代：宋

东西南北幸同官，休作班荆解后看。一笑喜逢粳秫贱，相攀莫待菊茱残。沙鸥点点投波没，檐鹊声声带日乾。美景良辰同赏乐，四并谁道古来难。高阁都将万象收，凭栏睇望兴何悠。张郎遁世谁家谷，孙子成仙何处洲。风雨喜无临九日，江山幸有答三秋。年丰市井多欢笑，老子婆婆亦可不。远峰近嶂似环连，拥翠排青到面前。可圣可贤桑落酒，不寒不暖菊花天。吐吞湖海酎金兕，批判烟云挥玉蝉。此客坐中应不欠，逢场何惜一跫然。
登延庆佛阁用出郊韵三首·其一
作者：吴潜
朝代：宋

东西南北幸同官，休作班荆解后看。一笑喜逢粳秫贱，相攀莫待菊茱残。沙鸥点点投波没，檐鹊声声带日乾。美景良辰同赏乐，四并谁道古来难。
登延庆佛阁用出郊韵三首·其一
作者：吴潜
朝代：宋

东西南北幸同官，休作班荆解后看。
一笑喜逢粳秫贱，相攀莫待菊茱残。
沙鸥点点投波没，檐鹊声声带日干。
美景良辰同赏乐，四并谁道古来难。
登延庆佛阁用出郊韵三首·其三
作者：吴潜
朝代：宋
体裁：七言律诗

远峰近嶂似环连，拥翠排青到面前。可圣可贤桑落酒，不寒不暖菊花天。吐吞湖海酎金兕，批判烟云挥玉蝉。此客坐中应不欠，逢场何惜一跫然。
登延庆佛阁用出郊韵三首·其二
作者：吴潜
朝代：宋

高阁都将万象收，凭栏睇望兴何悠。张郎遁世谁家谷，孙子成仙何处洲。风雨喜无临九日，江山幸有答三秋。年丰市井多欢笑，老子婆婆亦可不。
登延庆佛阁用出郊韵三首·其二
作者：吴潜
朝代：宋

高阁都将万象收，凭栏睇望兴何悠。张郎遯世谁家谷，孙子成仙何处洲。风雨喜无临九日，江山幸有答三秋。年丰市井多欢笑，老子婆婆亦可不。
登镇海楼
作者：吴潜
朝代：宋
体裁：七言律诗

鄮山深处古明州，新有江南客倚楼。凤阙天连便望日，蛟门海晏不惊秋。头颅已迫残年景，身口聊为卒岁谋。萧飒西风吹败叶，满眶清泪自难收。
真如劝农二首
作者：吴潜
朝代：宋

圣主垂衣坐九重，不才假守劝农功。周家永命由忠厚，汤后存心在困穷。安得田租成岁减，且将人事兆年丰。守宰监州民最近，相期清白绍家风。百尺高桥镇古丘，乘閒莫惜小夷犹。新杨受日春无际，宿麦翻云岁有瘳。鹰隼图南天外意，江山绕北望中愁。世事难知人易老，一杯聊复寄沈浮。
真如劝农二首·其一
作者：吴潜
朝代：宋
体裁：七言律诗

圣主垂衣坐九重，不才假守劝农功。周家永命由忠厚，汤后存心在困穷。安得田租成岁减，且将人事兆年丰。守宰监州民最近，相期清白绍家风。
真如劝农二首·其二
作者：吴潜
朝代：宋

百尺高桥镇古丘，乘閒莫惜小夷犹。新杨受日春无际，宿麦翻云岁有瘳。鹰隼图南天外意，江山绕北望中愁。世事难知人易老，一杯聊复寄沈浮。
真如劝农二首·其二
作者：吴潜
朝代：宋

百尺高桥镇古丘，乘閒莫惜小夷犹。
新杨受日春无际，宿麦翻云岁有瘳。
鹰隼图南天外意，江山遶北望中愁。
世事难知人易老，一杯聊復寄沈浮。
睡起行北园
作者：吴潜
朝代：宋
体裁：五言律诗

睡起卸冠簪，园行独自吟。山昏知雨到，树密觉春深。竹外童相报，门前客见寻。归来即败意，谁者是知心。
示慧开禅师颂二首·其一
作者：吴潜
朝代：宋
体裁：七言绝句

手中拍板袖中槌，赢得逢场弄一回。寄语无门开道者，挑包便好出山来。
示慧开禅师颂二首·其二
作者：吴潜
朝代：宋
体裁：五言绝句

黑山心历历，金殿口巴巴。不因渔父引，怎得见波查。
示慧开禅师颂二首·其二
作者：吴潜
朝代：宋

黑山心历历，金殿口巴巴。不因渔父引，怎得见波查。手中拍板袖中槌，赢得逢场弄一回。寄语无门开道者，挑包便好出山来。
祝英台近
作者：吴潜
朝代：宋

旋安排，新捻合，莺谷共烟浦。好处偏慳，一向风和雨。今朝捱得晴明，拖条藜杖，一齐把、春光黏住。且闲觑。水边行过幽亭，修竹净堪数。百舌楼罗，渐次般言语。从今排日追游，留连光景，但管取、笼灯归去。
祝英台近·其三
作者：吴潜
朝代：宋

旋安排，新捻合，莺谷共烟浦。好处偏悭，一向风和雨。今朝挨得晴明，拖条藜杖，一齐把、春光黏住。且闲觑。水边行过幽亭，修竹净堪数。百舌楼罗，渐次般言语。从今排日追游，留连光景，但管取、笼灯归去。
祝英台近·其三
作者：吴潜
朝代：宋
体裁：词

旋安排，新捻合，莺谷共鸳浦。好处偏悭，一向风和雨。今朝挨得晴明，拖条藜杖，一齐把、春光粘住。且闲觑。水边行过幽亭，脩竹净堪数。百舌偻罗，渐次般言语。从今排日追游，留连光景，但管取、笼灯归去。
祝英台近·旋安排
作者：吴潜
朝代：宋
体裁：词

旋安排，新捻合，莺谷共烟浦。
好处偏悭，一向风和雨。
今朝捱得晴明，拖条藜杖，一齐把、春光黏住。
且闲觑。
水边行过幽亭，修竹净堪数。
百舌楼罗，渐次般言语。
从今排日追游，留连光景，但管取、笼灯归去。
祝英台近（和吴叔永文昌韵）
作者：吴潜
朝代：宋
体裁：词

碧云开，红日丽，宫柳碎繁影。犹记朝回，马兀梦频醒。天教一舸江湖，数椽涧壑，渐摆脱、世间尘境。已深省。添买竹坞千畦，荷漪两三顷。鹤引禽伸，日月峤壶永。不须瓮里思量，隙中驰骛，也莫管、玉关风景。
祝英台近（和辛稼轩“宝钗分”韵）
作者：吴潜
朝代：宋
体裁：词

雾霏霏，云漠漠，新绿涨幽浦。梦里家山，春透一犁雨。伤心塞雁回来，问人归未，怎知道、蜗名留住。镜中觑。近年短发难簪，丝丝不禁数。蕙帐尘侵，凄切共谁语。被他轻暖轻寒，将人憔悴，正闷里、梅花残去。
秋夜雨
作者：吴潜
朝代：宋

晚来小雨鸣檐角。又还烟障云幕。四明窗透荡，渐夜永、＿衫轻薄。候虫但要吟教老，不管人、老欠欢乐。闲看烛花烬落。浮世事、转头成昨。
秋夜雨 其一 和韵刘制几立秋夜观月，喜雨
作者：吴潜
朝代：宋
体裁：词

不嫌天上云遮月。雨来正是双绝。雷公驱电母，尽收捲、十分袢热。三更又报初秋了，少待他、西风凄冽。灵悟话头莫说。且唱饮、刘郎一阕。
秋夜雨 其三 再和
作者：吴潜
朝代：宋
体裁：词

单于系颈须长索。捷书新上油幕。尽沉边柝也，更底问、悲笳哀角。衰翁七十迎头了，先自来、声利都薄。归计犹未托。又一叶、西风吹落。
秋夜雨 其四 己未八月二日新桃源和韵
作者：吴潜
朝代：宋

吴翁里第还巾角。不妨天地席幕。家僮归报道，快酿酒、休教醨薄。相逢聚散应搔首，且趁时、一笑为乐。人世大都濩落。更莫问、是非今昨。
秋夜雨·不嫌天上云遮月
作者：吴潜
朝代：宋
体裁：词

不嫌天上云遮月。雨来正是双绝。雷公驱电母，尽收卷、十分袢热。三更又报初秋了，少待他、西风凄冽。灵悟话头莫说。且唱饮、刘郎一阕。
秋夜雨·其五
作者：吴潜
朝代：宋

西风半入孤城角。人生归燕巢幕。倦翁衰甚也，又不是、官卑禄薄。收绳卷索今番稳，尽一丘一壑足乐。还是远空雁落。报宛句、溪光犹昨。晚来小雨鸣檐角。又还烟障云幕。四明窗透荡，渐夜永、綀衫轻薄。候虫但要吟教老，不管人、老欠欢乐。闲看烛花烬落。浮世事、转头成昨。
秋夜雨·其五
作者：吴潜
朝代：宋
体裁：词

西风半入孤城角。人生归燕巢幕。倦翁衰甚也，又不是、官卑禄薄。收绳捲索今番稳，尽一丘一壑足乐。还是远空雁落。报宛句、溪光犹昨。
秋夜雨·其六
作者：吴潜
朝代：宋

晚来小雨鸣檐角。又还烟障云幕。四明窗透荡，渐夜永、綀衫轻薄。候虫但要吟教老，不管人、老欠欢乐。闲看烛花烬落。浮世事、转头成昨。
秋夜雨·其六
作者：吴潜
朝代：宋
体裁：词

晚来小雨鸣檐角。又还烟障云幕。四明窗透荡，渐夜永、綀衫轻薄。候虫但要吟教苦，不管人、老欠欢乐。闲看烛花烬落。浮世事、转头成昨。
秋夜雨·吴翁里第还巾角
作者：吴潜
朝代：宋
体裁：词

吴翁里第还巾角。不妨天地席幕。家僮归报道，快酿酒、休教醨薄。相逢聚散应搔首，且趁时、一笑为乐。人世大都护落。更莫问、是非今昨。
秋夜雨·晚来小雨鸣檐角
作者：吴潜
朝代：宋
体裁：词

晚来小雨鸣檐角。又还烟障云幕。四明窗透荡，渐夜永、綀衫轻薄。候虫但要吟教老，不管人、老欠欢乐。闲看烛花尽落。浮世事、转头成昨。
秋夜雨·腰棚傀儡曾悬索
作者：吴潜
朝代：宋
体裁：词

腰棚傀儡曾悬索。粗瞒凭一层幕。施呈精妙处，解幻出、蛟龙头角。谁知鲍老从旁笑，更郭郎、摇手消薄。歧路难准托。田稻熟、只宜村落。
秋夜雨·西风半入孤城角
作者：吴潜
朝代：宋
体裁：词

西风半入孤城角。人生归燕巢幕。倦翁衰甚也，又不是、官卑禄薄。收绳卷索今番稳，尽一丘一壑足乐。还是远空雁落。报宛句、溪光犹昨。
秋夜雨（依韵戏赋傀儡）
作者：吴潜
朝代：宋

腰棚傀儡曾悬索，粗瞒凭一层幕。施呈精妙处，解幻出、蛟龙头角。谁知鲍老从旁笑，更郭郎、摇手消薄。歧路难准托。田稻熟、只宜村落。
秋夜雨（再和）
作者：吴潜
朝代：宋
体裁：词

单于系颈须长索。捷书新上油幕。尽沈边柝也，更底问、悲笳哀角。衰翁七十迎头了，先自来、声利都薄。归计犹未托。又一叶、西风吹落。
秋夜雨（和韵刘制几立秋夜观月，喜雨）
作者：吴潜
朝代：宋

不嫌天上云遮月。雨来正是双绝。雷公驱电母，尽收卷、十分袢热。三更又报初秋了，少待他、西风凄冽。灵司话头莫说。且唱饮、刘郎一阕。
秋夜雨（客有道秋夜雨古词，因用其韵，而不知角之为阁也。并付一笑）
作者：吴潜
朝代：宋
体裁：词

云头电掣如金索。须臾天尽帏幕。一凉恩到骨，正骤雨、盆倾檐角。桃笙今夜难禁也，赖醉乡、情分非薄。清梦何处托。又只是、故园篱落。
秋思一首寄方君遇
作者：吴潜
朝代：宋
体裁：七言律诗

西风黄叶堕阶前，秋思撩人已可怜。身渐衰来非一日，心都懒处是今年。爱憎毁誉何关我，消息盈虚要识天。六十四翁凡百足，只祈君相放归田。
秋霁·阶砌吟蛩
作者：吴潜
朝代：宋
体裁：词

阶砌吟蛩，正竹外萧萧，雨骤风驶。凉浸桃笙，暑消葵扇，借伊一些秋意。枕边茉莉。满尘奁、贮香能腻。也不用，玉骨冰肌，人伴佳眠尔。谁信此境，渐入华胥，旷然不知，庄蝶谁是。笑邯郸、羁魂客梦，贪他荣贵暂时里。飞鼠扑灯还自坠。展转惊寤，才听禁鼓三敲，夜声寥阒，又般滋味。
秋霁（己未六月九日雨后赋）
作者：吴潜
朝代：宋

阶砌吟蛩，正竹外萧萧，雨骤风驶。凉浸桃笙，暑消葵扇，借伊一些秋意。枕边茉莉。满尘奁、贮香能腻。也不用，玉骨冰肌，人伴佳眠尔。
谁信此境，渐入华胥，旷然不知，庄蝶谁是。笑邯郸、羁魂客梦，贪他荣贵暂时里。飞鼠扑灯还自坠。展转惊寤，才听禁鼓三敲，夜声寥阗，又般滋味。
秋风叹四首
作者：吴潜
朝代：宋

谁将讼风伯，谓天懲雨师。天阍几万里，聩聩安得知。
秋风叹四首
作者：吴潜
朝代：宋

长鲸海上来，壮士田间起。登城复何悲，禾稼秋风里。谁将讼风伯，谓天惩雨师。天阍几万里，聩聩安得知。军书督战急，县吏催租还。力尽将何诉，浮云深九关。尝闻海客谈，白浪海风恶。祗是欺舴艋，那见摧蛟鳄。
秋风叹四首·其一
作者：吴潜
朝代：宋

长鲸海上来，壮士田间起。登城复何悲，禾稼秋风里。
秋风叹四首·其一
作者：吴潜
朝代：宋

长鲸海上来，壮士田间起。
登城復何悲，禾稼秋风裏。
秋风叹四首·其三
作者：吴潜
朝代：宋
体裁：古风

军书督战急，县吏催租还。力尽将何诉，浮云深九关。
秋风叹四首·其二
作者：吴潜
朝代：宋
体裁：古风

谁将讼风伯，谓天惩雨师。天阍几万里，聩聩安得知。
秋风叹四首·其四
作者：吴潜
朝代：宋
体裁：古风

尝闻海客谈，白浪海风恶。祗是欺舴艋，那见摧蛟鳄。
窥园
作者：吴潜
朝代：宋

后园梅树老槎牙，初放枝头一两花。便是春光先漏泄，其如暮景已横斜。西湖处士吟情在，东里先生心事赊。清足亭前无限好，五更魂梦定还家。
窥窗
作者：吴潜
朝代：宋

后园梅树老槎牙，初放枝头一两花。便是春光先漏洩，其如暮景已横斜。西湖处士吟情在，东里先生心事赊。清足亭前无限好，五更魂梦定还家。
竹
作者：吴潜
朝代：宋
体裁：七言绝句

编茅为屋竹为椽，屋上青山屋下泉。半掩柴门人不见，老牛将犊伴篱眠。
糖多令/唐多令·答和梅府教
作者：吴潜
朝代：宋
体裁：词

鸥鹭水中洲。夕阳天际流。倚西风、底处危楼。若使中秋无好月，虚过了、一年秋。举眼望云头。蟾光一线否。想孀娥、自古多愁。安得仙师呼鹤驾，将我去、广寒游。
糖多令·唐多令·鸥鹭水中洲
作者：吴潜
朝代：宋
体裁：词

鸥鹭水中洲。夕阳天际流。倚西风、底处危楼。若使中秋无好月，虚过了、一年秋。举眼望云头。蟾光一线不。想孀娥、自古多愁。安得仙师呼鹤驾，将我去、广寒游。
糖多令（湖口道中）
作者：吴潜
朝代：宋
体裁：词

白鹭立孤汀。行人长短亭。正垂杨、芳草青青。岁月尽抛尘土里，又隔日、是清明。日暮碧云生。魂伤老泪横。算浮生、较甚浮名。万事不禁双鬓改，谁念我、此时情。
自嘆
作者：吴潜
朝代：宋
体裁：七言律诗

门槌拍板久收藏，又向棚头弄一场。束缚冠裳新上舍，经营粥饭旧街方。乱鸦啼处客回首，落雁声边人断肠。堆案文书销永日，谁云燕寝凝清香。
舟檥娥祠敬留二绝
作者：吴潜
朝代：宋

虽然墟墓一拳上，泰华衡常未必侔。
感动行人忠孝泪，沧江不断水东流。
舟舣娥祠敬留二绝
作者：吴潜
朝代：宋

孝娥何意要垂名，重在天伦一命轻。若订汉家彤史传，淳于公女尚偷生。虽然墟墓一拳土，泰华衡常未必侔。感动行人忠孝泪，沧江不断水东流。
舟舣娥祠敬留二绝·其一
作者：吴潜
朝代：宋
体裁：七言绝句

孝娥何意要垂名，重在天伦一命轻。若订汉家彤史传，淳于公女尚偷生。
舟舣娥祠敬留二绝·其二
作者：吴潜
朝代：宋
体裁：七言绝句

虽然墟墓一拳土，泰华衡常未必侔。感动行人忠孝泪，沧江不断水东流。
苦雨吟十首呈同官诸丈
作者：吴潜
朝代：宋

五鼓立中庭，疎星一二明。转头云复合，移步雨还倾。感召虽人事，怨咨柰物情。号空犹未应，隐痛痛无声。
苦雨吟十首呈同官诸丈
作者：吴潜
朝代：宋

旧雨连今雨，南鸠唤北鸠。声声肠寸断，点点泪交流。历耳风来处，凝眸天尽头。衷情如此苦，造物亦怜不。自春爰及夏，多雨少曾晴。积压兼旬潦，瀰漫四泽盈。稚苗忧冒没，矮岸恐颓倾。急遣洪宾佐，代余省尔氓。洪穴堤凡九，泄水注之江。荷锸来如织，奔湍去若撞。雨声虽断续，潦势已宾降。想见鱼秧泛，沙汀白鸟双。早晚遣长须，行田西北隅。稻禾都旺否，庐舍莫淹无。高仰为何碶，低洼是某都。水痕如退落，分寸要相符。正直三神列，慈悲一佛尊。须知真实念，是谓吉祥门。巨浸旋归壑，顽云渐散屯。更凭驱日驭，挥霍照乾坤。田官决水归，喜若溃重围。晚种禾头出，新耘稻本肥。已如云气勃，只恨日光稀。安得驱夸父，搪开万里辉。海乡多下田，潢潦易缠绵。云脚晚希露，天心朝望穿。壤蚯方恶出，穴蚁又忧迁。翻覆阴晴證，愁肠日几旋。连朝雨水淹，燕寝似穷阎。无处可就燥，何时得附炎。频占季主卦，屡乞鲍君签。千里人知否，心香日夜添。五鼓立中庭，疏星一二明。转头云复合，移步雨还倾。感召虽人事，怨咨柰物情。号空犹未应，隐痛痛无声。老守最忧农，往来思虑忡。半时半刻里，一饭一茶中。饥溺真犹己，恫■在厥躬。天高元听下，一念岂难通。
苦雨吟十首呈同官诸丈
作者：吴潜
朝代：宋

早晚遣长须，行田西北隅。
稻禾都旺否，庐舍莫淹无。
高仰为何碶，低洼是某都。
水痕如退落，分雨要相符。
苦雨吟十首呈同官诸丈
作者：吴潜
朝代：宋

洪穴隄凡九，泄水注之江。
荷锸来如织，奔湍去若撞。
雨声虽断续，潦势已宾降。
想见鱼秧泛，沙汀白鸟双。
苦雨吟十首呈同官诸丈
作者：吴潜
朝代：宋

田官决水归，喜有溃重围。
晚种禾头出，新耘稻本肥。
已如云气勃，只恨日光稀。
安得驱夸父，搪开万里辉。
苦雨吟十首呈同官诸丈
作者：吴潜
朝代：宋

自春爰及夏，多雨少曾晴。
积压兼旬潦，瀰漫四泽盈。
穉苗忧冒没，矮岸恐颓倾。
急遣洪宝佐，代余省尔氓。
苦雨吟十首呈同官诸丈·其一
作者：吴潜
朝代：宋
体裁：五言律诗

旧雨连今雨，南鸠唤北鸠。声声肠寸断，点点泪交流。历耳风来处，凝眸天尽头。衷情如此苦，造物亦怜不。
苦雨吟十首呈同官诸丈·其一〇
作者：吴潜
朝代：宋

老守最忧农，往来思虑忡。
半时半刻裏，一饭一茶中。
饥溺真犹己，恫{疒众}在厥躬。
天高元听下，一念岂难通。
苦雨吟十首呈同官诸丈·其七
作者：吴潜
朝代：宋

海乡多下田，潢潦易缠绵。云脚晚希露，天心朝望穿。壤蚯方恶出，穴蚁又忧迁。翻覆阴晴證，愁肠日几旋。
苦雨吟十首呈同官诸丈·其七
作者：吴潜
朝代：宋

海乡多下田，潢潦易缠绵。
云脚晚希露，天心朝望穿。
壤蚯方恶出，穴蚁又忧迁。
翻覆阴晴证，愁肠日几旋。
苦雨吟十首呈同官诸丈·其三
作者：吴潜
朝代：宋
体裁：五言律诗

洪穴堤凡九，泄水注之江。荷锸来如织，奔湍去若撞。雨声虽断续，潦势已宾降。想见鱼秧泛，沙汀白鸟双。
苦雨吟十首呈同官诸丈·其九
作者：吴潜
朝代：宋

五鼓立中庭，疎星一二明。
转头云復合，移步雨还倾。
感召虽人事，怨咨柰物情。
号空犹未应，隠痛痛无声。
苦雨吟十首呈同官诸丈·其九
作者：吴潜
朝代：宋

五鼓立中庭，疏星一二明。转头云复合，移步雨还倾。感召虽人事，怨咨柰物情。号空犹未应，隐痛痛无声。
苦雨吟十首呈同官诸丈·其二
作者：吴潜
朝代：宋

自春爰及夏，多雨少曾晴。积压兼旬潦，瀰漫四泽盈。稚苗忧冒没，矮岸恐颓倾。急遣洪宾佐，代余省尔氓。
苦雨吟十首呈同官诸丈·其二
作者：吴潜
朝代：宋

自春爰及夏，多雨少曾晴。
积压兼旬潦，瀰漫四泽盈。
穉苗忧冒没，矮岸恐颓倾。
急遣洪宾佐，代余省尔氓。
苦雨吟十首呈同官诸丈·其五
作者：吴潜
朝代：宋

正直三神列，慈悲一佛尊。须知真实念，是谓吉祥门。巨浸旋归壑，顽云渐散屯。更凭驱日驭，挥霍照乾坤。
苦雨吟十首呈同官诸丈·其五
作者：吴潜
朝代：宋

正直三神列，慈悲一佛尊。
须知真实念，是谓吉祥门。
巨浸旋归壑，顽云渐散屯。
更凭驱日驭，挥霍照干坤。
苦雨吟十首呈同官诸丈·其八
作者：吴潜
朝代：宋

连朝雨水淹，燕寝似穷阎。无处可就燥，何时得附炎。频占季主卦，屡乞鲍君签。千里人知否，心香日夜添。
苦雨吟十首呈同官诸丈·其八
作者：吴潜
朝代：宋

连朝雨水淹，燕寝似穷阎。
无处可就燥，何时得附炎。
频占季主卦，屡乞鲍君籤。
千里人知否，心香日夜添。
苦雨吟十首呈同官诸丈·其六
作者：吴潜
朝代：宋
体裁：五言律诗

田官决水归，喜若溃重围。晚种禾头出，新耘稻本肥。已如云气勃，只恨日光稀。安得驱夸父，搪开万里辉。
苦雨吟十首呈同官诸丈·其十
作者：吴潜
朝代：宋

老守最忧农，往来思虑忡。半时半刻里，一饭一茶中。饥溺真犹己，恫■在厥躬。天高元听下，一念岂难通。
苦雨吟十首呈同官诸丈·其四
作者：吴潜
朝代：宋

早晚遣长须，行田西北隅。稻禾都旺否，庐舍莫淹无。高仰为何碶，低洼是某都。水痕如退落，分寸要相符。
苦雨吟十首呈同官诸丈·其四
作者：吴潜
朝代：宋

早晚遣长鬚，行田西北隅。
稻禾都旺否，庐舍莫淹无。
高仰为何碶，低漥是某都。
水痕如退落，分寸要相符。
虞美人·东风催客呼前渡
作者：吴潜
朝代：宋
体裁：词

东风催客呼前渡。宿鸟投林暮。欲送人送得归人。万叠青山罗列、是愁城。谁家台榭当年筑。芳草垂杨绿。云深雾暗不须悲。只缘盈虚消息、少人知。
虞美人·和刘制几舟中送监簿韵
作者：吴潜
朝代：宋

东风催客呼前渡。宿鸟投林暮。欲归人送得归人。万叠青山罗列、是愁城。谁家台榭当年筑。芳草垂杨绿。云深雾暗不须悲。只缘盈虚消息、少人知。
虞美人·美人一舸横秋水
作者：吴潜
朝代：宋
体裁：词

美人一舸横秋水。冉冉烟波里。绿杨也解织离愁。故向东风摇曳、不能休。是非得失都休计。只有抽身是。橙黄蟹熟正当时。想见双溪风月、待人归。
虞美人（和刘制几舟中送临簿韵）
作者：吴潜
朝代：宋

东风催客呼前渡，宿鸟投林暮。欲归人送得归人。万叠青山罗列、是愁城。谁家台榭当年筑，芳草垂杨绿。云深雾暗不须悲。只缘盈虚消息、少人知。
蝶恋花·和处静木香
作者：吴潜
朝代：宋

澹白轻黄纯雅素。一段风流，欹枕疏窗户。夜半香魂飞欲去。伴他月里霓裳舞。消得留春春且住。不比杨花，轻作沾泥絮。况是环阴成幄处。不愁更被红妆妒。
蝶恋花·和处静木香
作者：吴潜
朝代：宋
体裁：词

澹白轻黄纯雅素。一段风流，欹枕疏窗户。夜半香魂飞欲去。伴他月里霓裳舞。消得留春春且住。不比杨花，轻作沾泥絮。况是绿阴成幄处。不愁更被红妆妒。
蝶恋花·客枕梦回闻二鼓
作者：吴潜
朝代：宋
体裁：词

客枕梦回闻二鼓。
冷落青灯，点滴空阶雨。
一寸愁肠千万缕。
更听切切寒蛩语。
世事翻来还复去。
造物儿戏，自古无凭据。
利锁名缰空自苦。
星星鬓影今如许。
蝶恋花·客枕梦回闻二鼓
作者：吴潜
朝代：宋
体裁：词

客枕梦回闻二鼓。冷落青灯，点滴空阶雨。一寸愁肠千万缕。更听切切寒蛩语。世事翻来还覆去。造物儿嬉，自古无凭据。利锁名缰空自苦。星星鬓影今如许。
蝶恋花·澹白轻黄纯雅素
作者：吴潜
朝代：宋
体裁：词

澹白轻黄纯雅素。一段风流，欹枕疏窗户。夜半香魂飞欲去。伴他月里霓裳舞。消得留春春且住。不比杨花，轻作沾泥絮。况是成阴环幄处。不愁更被红窗妒。
蝶恋花（吴中赵园）
作者：吴潜
朝代：宋
体裁：词

野树梅花香似扑。小径穿幽，乐意天然足。回首人间名利局。大都一觉黄粱熟。别墅谁家屏簇簇。绮户疏窗，尚有藏春屋。镜断钗分何处续。伤心芳草庭前绿。
行小圃偶成唐律呈直翁自昭叔夏
作者：吴潜
朝代：宋
体裁：七言律诗

今年花信已成空，白白红红苦雨中。老境摧颓春更好，愁城高耸酒难攻。一生当号知非子，万事都归亡是公。巴得新晴天亦笑，东风吹梦过江东。
行香子
作者：吴潜
朝代：宋

行香子，走笔和韵世事尘轻，宠辱何惊。□不须、更问君平。一帆客棹，几曲渔汀。正年华晚，露华澹，月华明。休论烟阁，莫说云屏。算惟堪、瓜种东陵。驹阴短景，蜗角浮名。但岁难留，身难健，鬓难青。
行香子·世事尘轻
作者：吴潜
朝代：宋
体裁：词

世事尘轻。宠辱何惊。□不须、更问君平。一帆客棹，几曲渔汀。正年华晚，露华澹，月华明。休论烟阁，莫说云屏。算惟堪、瓜种东陵。驹阴短景，蜗角浮名。但岁难留，身难健，鬓难青。
西河·都会地
作者：吴潜
朝代：宋
体裁：词

都会地。东南盛府堪记。蓬莱缥缈十洲中，雉城拥起。凭高一盼大江横，遥连沧海无际。壁同众山翠倚。赤龙、白鹞争系。风帆指顾便青齐，势雄万垒。越栖吴沼古难凭，兴亡都付流水。画堂绮屋锦绣市。是洛阳、耆旧州里。富贵荣华当世。问昔年、贺老疏狂，何事轻寄平生、烟波里。
西河（和旧韵）
作者：吴潜
朝代：宋

都会地，东南盛府堪记。蓬莱缥缈十洲中，雉城拥起。凭高一盼大江横，遥连沧海无际。壁同众山翠倚。赤龙、白鹞争系。风帆指顾便青齐，势雄万垒。越栖吴沼古难凭，兴亡都付流水。画堂绮屋锦绣市，是洛阳、耆旧州里。富贵荣华当世。问昔年、贺老疏狂，何事轻寄平生、烟波里。
解连环
作者：吴潜
朝代：宋
体裁：词

綵桡芳苑。嗟东风梦断，燕残莺懒。谩记得、标格精神，正云涨暮天，雨荒闲馆。嫩绿殷红，但回首、一川波暖。想娇情慧态，倚褪淡妆，画楼帘捲。吴歌数声冉冉。料移商变羽，人共天远。须信道、飞絮游丝，尽春去春来，景色偷换。扫罢蛮笺，难寄我、浓愁深怨。且如今，问龟问卜，望伊意转。
解连环·彩桡芳苑
作者：吴潜
朝代：宋
体裁：词

彩桡芳苑。嗟东风梦断，燕残莺懒。谩记得、标格精神，正云涨暮天，雨荒闲馆。嫩绿殷红，但回首、一川波暖。想娇情慧态，倚褪淡妆，画楼帘卷。吴歌数声冉冉。料移商变羽，人共天远。须信道、飞絮游丝，尽春去春来，景色偷换。扫罢蛮笺，难寄我、浓愁深怨。且如今，问龟问卜，望伊意转。
诉衷情·几回相见见还休
作者：吴潜
朝代：宋

几回相见见还休。
说着泪双流。
又听画角呜咽，都和作、一团愁。
云似絮，月如钩。
忆凭楼。
蕙兰情性，梅竹精神，长在心头。
诉衷情·几回相见见还休
作者：吴潜
朝代：宋

几回相见见还休。说著泪双流。又听画角鸣咽，都和作、一团愁。云似絮，月如钩。忆凭楼。蕙兰情性，梅竹精神，长在心头。
诉衷情令
作者：吴潜
朝代：宋
体裁：词

几回相见见还休。说著泪双流。又听画角呜咽，都和作、一团愁。云似絮，月如钩。忆凭楼。蕙兰情性，梅竹精神，长在心头。
诉衷情令·和韵
作者：吴潜
朝代：宋
体裁：词

今宵分破鹘沦秋。孤客兴何悠。要向云中邀月，真个是呆头。风阵紧，电光流。雨声飕。嫦娥应道，未卜明年，是乐还愁。
诸路发解劝驾
作者：吴潜
朝代：宋

东郡衣冠盛，南宫榜帖新。诸科唐取士，数路汉得人。鸣鹿殷勤意，攀龙变化身。若为明主献，忠谠要披陈。
诸路发解劝驾
作者：吴潜
朝代：宋

东郡衣冠盛，南宫牓帖新。
诸科唐取士，数路汉得人。
鸣鹿殷勤意，攀龙变化身。
若为明主献，忠谠要披陈。
谒金门
作者：吴潜
朝代：宋
体裁：词

东风恶。一片梅花吹落。独上小楼闲濩索。云垂天四角。春自于人如昨。人自于春难托。惆怅光阴虚过却。情怀无处著。
谒金门
作者：吴潜
朝代：宋
体裁：词

东风恶。
一片梅花吹落。
独上小楼闲濩索。
云垂天四角。
春自於人如昨。
人自於春难托。
惆怅光阴虚过却。
情怀无处著。
谒金门
作者：吴潜
朝代：宋

东风恶。一片梅花吹落。独上小楼闲＿索。云垂天四角。
春自于人如昨。人自于春难托。惆怅光阴虚过却，情怀无处著。
谒金门 其三 和刘制几
作者：吴潜
朝代：宋
体裁：词

山客野。新把朝衔书写。应想江南樗枥下。踏歌鸡黍社。休问坤牛乾马。大率人生且且。聊唤玉人斟玉斝。莫辞沈醉也。
谒金门 其二 和韵赋茶
作者：吴潜
朝代：宋

汤怕老。缓煮龙芽凤草。七碗徐徐撑腹了。卢家诗兴渺。君岂荆溪路杳。我已泾川梦绕。酒兴茶酣人语悄。莫教鸡聒晓。
谒金门 其四 和自昭木香
作者：吴潜
朝代：宋

风韵彻。满架平平铺雪。贾女何郎盟共结。睡浓香更冽。春去情怀怎说。却喜不闻啼鴂。月夜时来闲蹀屧。故园三载别。
谒金门·东风恶
作者：吴潜
朝代：宋

东风恶。
一片梅花吹落。
独上小楼闲濩索。
云垂天四角。
春自于人如昨。
人自于春难托。
惆怅光阴虚过却。
情怀无处着。
谒金门·休怨老
作者：吴潜
朝代：宋
体裁：词

休怨老。更替北邙荒草。勘破人生都已了。江湖归兴渺。盘谷深深杳杳。曲水弯弯绕绕。啼鸟空山山更悄。钟昏钟又晓。
谒金门·停画鷁
作者：吴潜
朝代：宋

停画鷁。天外水澄烟碧。莫看遨头人似织。今年都老色。最苦今朝离夕。未卜今年归日。生怕晚风消酒力。愁城难借一。
谒金门·停画鹢
作者：吴潜
朝代：宋
体裁：词

停画鹢。天外水澄烟碧。莫看遨头人似织。今年都老色。最苦今朝离夕。未卜今年归日。生怕晚风消酒力。愁城难借一。
谒金门·山客野
作者：吴潜
朝代：宋

山客野。
新把朝衔书写。
应想江南樗枥下。
踏歌鸡黍社。
休问坤牛干马。
大率人生且且。
聊唤玉人斟玉斝。
莫辞沈醉也。
谒金门·庭垂箔
作者：吴潜
朝代：宋
体裁：词

庭垂箔。数点杨花飞落。倚遍阑干人寂寞。闲铺棋一角。客里春寒偏觉。睡起春衫偏薄。想得故山猿共鹤。笑人身计错。
谒金门·汤怕老
作者：吴潜
朝代：宋
体裁：词

汤怕老。
缓煮龙芽凤草。
七碗徐徐撑腹了。
庐家诗兴渺。
君岂荆溪路杳。
我已泾川梦绕。
酒兴茶酣人语悄。
莫教鸡聒晓。
谒金门·溪边屋
作者：吴潜
朝代：宋
体裁：词

溪边屋。不浅不深团簇。野树平芜秋满目。有人闲意足。旋唤一尊醽醁。菱芡煮来新熟。归去来辞歌数曲。醉时无检束。
谒金门·秋已老
作者：吴潜
朝代：宋
体裁：词

秋已老。又是败荷衰草。客子安排归棹了。回头烟树渺。檀板休教歌杳。金兽且教香绕。一醉秋堂秋夜悄。从他霜漏晓。
谒金门·纱窗晓
作者：吴潜
朝代：宋
体裁：词

纱窗晓。杜宇数声声悄。真个不如归去好。天涯人已老。欹枕欲眠还觉。犹有青灯残照。谩道惜花春起早。家山千里杳。
谒金门·风韵彻
作者：吴潜
朝代：宋
体裁：词

风韵彻。满架平平铺雪。贾女何郎盟共结。睡浓香更冽。春去悄怀怎说。却喜不闻蹄鴂。月夜时来闲蹀屧。故园三载别。
谒金门（和刘制几）
作者：吴潜
朝代：宋

山客野。新把朝衔书写。庆想江南樗枥下。踏歌鸡黍社。休问坤牛乾马。大率人生且且。聊唤玉人斟玉斝。莫辞沈醉也。
谒金门（和韵赋茶）
作者：吴潜
朝代：宋

汤怕老，缓煮龙芽凤草。七碗徐徐撑腹了。卢家诗兴渺。
君岂荆溪路杳，我已泾川梦绕。酒兴茶酣人语悄。莫教鸡聒晓。
谒金门（枕上闻鹃赋）
作者：吴潜
朝代：宋

纱窗晓。杜宇数声声悄。真个不如归去好。天涯人已老。＿枕欲眠还觉。犹有青灯残照。谩道惜花春起早。家山千里杳。
谒金门（老香堂和韵）
作者：吴潜
朝代：宋

秋已老，又是败荷衰草。客子安排归棹了。回头烟树渺。檀板休教歌杳，金兽且教香绕。一醉秋堂秋夜悄。从他霜漏晓。
谒金门（＿·上秀邸溪亭）
作者：吴潜
朝代：宋

溪边屋。不浅不深团簇。野树平芜秋满目。有人闲意足。旋唤一尊＿＿。菱芡煮来新熟。归去来辞歌数曲。醉时无检束。
谢世诗
作者：吴潜
朝代：宋

伶仃七十翁，间关四千里。纵非烟瘴窟，自无逃生理。去年三伏中，叶舟溯梅水。燥风扇烈日，热喘乘毒气。盘回七十滩，颠顿常惊悸。肌体若分裂，肝肠如捣碎。支持达循州，荒凉一墟市。托迹贡士闱，古屋已颓圮。地湿暗流泉，风雨上不庇。蛇鼠相交罗，蝼蝈声怪异。短垣逼闾阎，檐楹接尺咫。凡民多死丧，哭声常四起。妻或哭其夫，父或哭其子。尔哭我伤怀，伤怀那可止。悲愁复悲愁，憔悴更憔悴。阴阳寇乘之，不觉入腠理。双足先蹒跚，两股更重膇。拥肿大如椽，何止患蹠盭。淫邪复入腹，喘促妨卧寐。脾神与食仇，入口即呕哕。膏肓势日危，和扁何为计。人生固有终，盖棺亦旋已。长儿在道涂，不及见吾毙。老妻对我啼，数仆环雪涕。绵蕞敛形骸，安能备丧礼。孤柩倚中堂，几筵聊复尔。骨肉远不知，邻里各相慰。相慰亦何言，眼眼自相视。龙川水泱泱，敖山云委委。云飞何处归，水流何处止。悠悠旅中魂，云水两迢递。朝廷有至仁，归骨或可觊。魂兮早还家，毋作异乡鬼。
谢世诗
作者：吴潜
朝代：宋

伶仃七十翁，间关四千里。
纵非烟瘴窟，自无逃生理。
去年三伏中，叶舟遡梅水。
燥风扇烈日，热喘乘毒气。
盘回七十滩，颠顿常惊悸。
肌体若分裂，肝肠如捣碎。
支持达循州，荒凉一墟市。
託迹贡士闱，古屋已颓圮。
地湿暗流泉，风雨上不庇。
蛇鼠相交罗，蝼蝈声怪异。
短垣逼闾阎，檐楹接尺咫。
凡民多死丧，哭声常四起。
妻或哭其夫，父或哭其子。
尔哭我伤怀，伤怀那可止。
悲愁復悲愁，憔悴更憔悴。
阴阳寇乘之，不觉入腠理。
双足先蹒跚，两股更重膇。
拥肿大如椽，何止患跖盭。
淫邪復入腹，喘促妨卧寐。
脾神与食仇，入口即呕哕。
膏肓势日危，和扁何为计。
人生固有终，盖棺亦旋已。
长儿在道涂，不及见吾毙。
老妻对我啼，数仆环雪涕。
绵蕞敛形骸，安能备丧礼。
孤柩倚中堂，几筵聊復尔。
骨肉远不知，邻里各相慰。
相慰亦何言，眼眼自相视。
龙川水泱泱，敖山云委委。
云飞何处归，水流何处止。
悠悠旅中魂，云水两迢递。
朝廷有至仁，归骨或可觊。
魂兮早还家，毋作异乡鬼。
谢世诗
作者：吴潜
朝代：宋

伶仃七十翁，间关四千里。
纵非烟瘴窟，自无逃生理。
去年三伏中，叶舟遡梅水。
燥风扇烈日，热喘乘毒气。
盘回七十滩，颠顿常惊悸。
肌体若分裂，肝肠如擣碎。
支持达循州，荒凉一墟市。
托迹贡士闱，古屋已颓圮。
地湿暗流泉，风雨上不庇。
蛇鼠相交罗，蝼蝈声怪异。
短垣逼闾阎，檐楹接尺咫。
凡民多死丧，哭声常四起。
夷或哭其夫，父或哭其子。
尔哭我伤怀，伤怀那可止。
悲愁复悲愁，憔悴更憔悴。
阴阳寇乘之，不觉入腠理。
双足先蹒跚，两股更重膇。
拥肿大如椽，何止患蹠盭。
淫邪复入腹，喘促妨卧寐。
脾神与食仇，入口即呕哕。
膏肓势日危，和扁何为计。
人生固有终，盖棺亦旋已。
长儿在道涂，不及见吾毙。
老妻对我啼，数仆环雪涕。
绵蕞敛形骸，安能备丧礼。
孤柩倚中堂，几筵聊复尔。
骨肉远不知，邻里各相慰。
相慰亦何言，眼眼自相视。
龙川水泱泱，敖山云委委。
云飞何处归，水流何处止。
悠悠旅中魂，云水两迢递。
朝廷有至仁，归骨或可觊。
魂兮早还家，毋作异乡鬼。
谢世诗二首
作者：吴潜
朝代：宋

股肱十载竭丹心，谏草虽多祸亦深。补衮每思期仲甫，杀人未必是曾参。毡裘浩荡红尘满，风雨凄凉紫殿阴。遥望诸陵荒草隔，不堪老泪洒衣襟。边马南来动北风，屡陈长策矢孤忠。群豺横暴嘉谋遏，仪凤高飞事业空。愁恨暗消榕树绿，寸心漫拟荔枝红。欲知千载英雄气，尽在风雷一夜中。
谢世诗二首·其一
作者：吴潜
朝代：宋
体裁：七言律诗

股肱十载竭丹心，谏草虽多祸亦深。补衮每思期仲甫，杀人未必是曾参。毡裘浩荡红尘满，风雨凄凉紫殿阴。遥望诸陵荒草隔，不堪老泪洒衣襟。
谢世诗二首·其二
作者：吴潜
朝代：宋
体裁：七言律诗

边马南来动北风，屡陈长策矢孤忠。群豺横暴嘉谋遏，仪凤高飞事业空。愁恨暗消榕树绿，寸心漫拟荔枝红。欲知千载英雄气，尽在风雷一夜中。
谢世颂三首·其一
作者：吴潜
朝代：宋
体裁：六言诗

夫子曳杖逍遥，曾子易箦兢战。圣贤乐天畏天，吴子中通一线。
谢世颂三首·其三
作者：吴潜
朝代：宋
体裁：七言绝句

生在湖州新市上，死在循州贡院中。一场杂剧也好笑，来时无物去时空。
谢世颂三首·其二
作者：吴潜
朝代：宋
体裁：四言诗

大带深衣，缁冠素履。籍以纸衾，覆以布被。一物不将，敛形而已。其人伊何，履斋居士。
谢惠计院分饷新茶
作者：吴潜
朝代：宋

乾坤正气清且劲，长挟春风作襟韵。不惟散满诗人脾，还入灵根茁苕颖。顾山仙人昙滞家，带春蒐摘黄金芽。捣碎云英琢苍璧，旋泻玉瓷浮白花。半瓯和露沾喉吻，甘润绕肌香贯顶。孔光贤处不脂韦，长孺直时无苦梗。平生腐儒汤饼肠，不堪八饼分头纲。多君乡味裹将送，谓我诗情应得尝。分无蛾眉捧玉椀，亦乏撑肠五千卷。活火新泉点啜来，俨若少阳人觌面。饮散登台嗅老香，却忆家山菊径荒。明朝便作玉川子，两腋乘风归故乡。
谢惠计院分饷新茶
作者：吴潜
朝代：宋
体裁：古风

乾坤正气清且劲，长挟春风作襟韵。不惟散满诗人脾，还入灵根茁苕颖。顾山仙人昙滞家，带春蒐摘黄金芽。捣碎云英琢苍璧，旋泻玉瓷浮白花。半瓯和露沾喉吻，甘润绕肌香贯顶。孔光贤处不脂韦，长孺直时无苦梗。平生腐儒汤饼肠，不堪八饼分头纲。多君乡味裹将送，谓我诗情应得尝。分无蛾眉捧玉碗，亦乏撑肠五千卷。活火新泉点啜来，俨若少阳人觌面。饮散登台嗅老香，却忆家山菊径荒。明朝便作玉川子，两腋乘风归故乡。
谢惠计院分饷新茶
作者：吴潜
朝代：宋

乾坤正气清且劲，长挟春风作襟韵。
不惟散满诗人脾，还入灵根茁苕颖。
顾山仙人昙滞家，带春蒐摘黄金芽。
擣碎云英琢苍璧，旋泻玉瓷浮白花。
半瓯和露沾喉吻，甘润绕肌香贯顶。
孔光贤处不脂韦，长孺直时无苦梗。
平生腐儒汤饼肠，不堪入饼分头纲。
多君乡味裹将送，谓我诗情应得尝。
分无蛾眉捧玉椀，亦乏撑肠五千卷。
活火新泉点啜来，俨若少阳人觌面。
饮散登台嗅老香，却忆家山菊径荒。
明朝便作玉川子，两腋乘风归故乡。
谢惠计院分饷新茶
作者：吴潜
朝代：宋

干坤正气清且劲，长挟春风作襟韵。
不惟散满诗人脾，还入灵根茁苕颖。
顾山仙人昙滞家，带春蒐摘黄金芽。
捣碎云英琢苍璧，旋泻玉瓷浮白花。
半瓯和露沾喉吻，甘润遶肌香贯顶。
孔光贤处不脂韦，长孺直时无苦梗。
平生腐儒汤餠肠，不堪八餠分头纲。
多君乡味裹将送，谓我诗情应得尝。
分无蛾眉捧玉椀，亦乏撑肠五千卷。
活火新泉点啜来，俨若少阳人觌面。
饮散登台嗅老香，却忆家山菊径荒。
明朝便作玉川子，两腋乘风归故乡。
贺圣朝·捷书夜半甘泉去
作者：吴潜
朝代：宋
体裁：词

捷书夜半甘泉去。报天骄膏斧。摩空铜垒，闸流瞿滟，扫清云雾。楼兰飞馘，焉耆授首，谩夸称前古。须知开庆，太平千载，方从今数。
贺圣朝（己未三月六日）
作者：吴潜
朝代：宋

捷书夜半甘泉去，报天骄膏斧。摩空铜垒，闸流瞿滟，扫清云雾。楼兰飞馘，焉耆授首，谩夸称前古。须知开庆，太平千载，方从今数。
贺新郎
作者：吴潜
朝代：宋
体裁：词

一笑春无语。但园林、阴阴绿树，老红三数。底事东风犹自妒，片片狂飞乱舞。便燕懒、莺残初起。芍药荼蘼还又是，仗何人、说与司花女。将岁月，浪如许。悠悠倦客停江渚。寄扁舟、浮云荡月，棹烟帆雨。留得闲言闲语在，可是卿卿记取。待尽把、愁肠说与。泛梗浮萍无定准，怕吴鳞、楚雁成离阻。歌未了，恨如缕。
贺新郎
作者：吴潜
朝代：宋
体裁：词

宝扇驱纤暑。
又凄凉、蒲觞菰忝，异乡重午。
巧索从来无人系，惟对榴花自语。
也何用、讴秦舞楚。
生愧孟尝搀一日，叹三千、客汗挥成雨。
如伯始，谩台傅。
循环浩劫无终古。
但坤牛、乾马抽换，是长生谱。
安得笺天天便许，归炼金翁木父。
问海运、争如穴处。
一笑流行还坎止，算陈陈、往事俱灰土。
南墅鹤，想思主。
贺新郎
作者：吴潜
朝代：宋
体裁：词

月绽浮云里。未须臾、长风扫荡、碧空如水。谁在冰壶玉界上，眇视征蛮战蚁。便弃掷、尘寰脱＿。＿葛清冷襟袖冷，露华浓、暗袭人肌理。和酷暑，争些气。
谯楼漏转三更二。夜沈沈、经星纬宿，换垣移市。万籁渐生秋意思，时节那堪屈指。奈投老、未酬归计。矫首高天天不应，忽林梢、睡鹊惊飞起。同一梦，我与尔。
贺新郎
作者：吴潜
朝代：宋
体裁：词

汲水驱炎热。
晚些儿、披衣露坐，待他凉月。
俄顷银盘从海际，推上璇霄璧阙。
尽散作、满怀冰雪。
万里河潢收卷去，掩长庚、弧矢光都灭。
一大片，琉璃揭。
玉□擣药何时歇。
几千年、阴晴隐现，团圆亏缺。
月缺还圆人但老，重换朱颜无诀。
想旧日、嫦娥心别。
且吸琼浆斟北斗，尽今来、古往俱休说。
香茉莉，正清绝。
贺新郎
作者：吴潜
朝代：宋
体裁：词

燕子呢喃语。小园林、残红剩紫，已无三数。绿叶青枝成步障，空有蜂旋蝶舞。又宝扇、轻摇初暑。芳沼拳荷舒展尽，便回头、乱拥宫妆女。惊岁月，能多许。
家山占断凫鸥渚。最相宜、岚烟水月，雾云霏雨。三岛十洲虽铁铸，难把归舟系取。且放我、渔樵为与。从此细斟昌＿酒，况神仙洞府无邀阻。何待结，长生缕。